
PONGGOL I. 

T anggo moela ni djamita na 
~L denggan sian Djesus Chris- 
tus anak ni Debata. 

2. Songon na tarsoerat di 
hata ni panoerirang i: ligima 
hoesoeroe soeroeanki di djolo 
moe paoeli dalanmoe di djo- 
lomoe. 

3. Adong ma soeara ni na 
mamio mio di halongonan: 
paoeli ma dalan ni Toehan i, 
patigor ma sirpangnai! 

4. I anggo Si Djohannes di 
halongonan do ibana, mandi- 
dihon djana mardjamita pan- 
didi haoebaan ni roha pase- 
sahon dosa. 

5. Doengi laho ma roear 
soede isi ni tano Djoedea bope 
isi ni Djeroesalem manopot 
ibana, di pandidihon ija ma 
halahi di batang aek Djordan 
i manopoti dosana be. 

G. Anggo Si Djohannes na 
marabiet do imboeloe ni oen- 
to, dohot markohos bobak di 
akna, siapor dohot aer ni loba 
di pangan ija. 

7. Mardjamita ma ija : ro di 
poedingkoe na goemogo oe- 
lang aoe na hoerang tama do 



aoe paoendoek aoe manghar- 
kari tali ni sipatoenija, ningija. 

8. Noemma hoedidihon aek 
toe hamoe anggo ibana di pan- 
didihon ija toe hamoe Tondi 
parbadija. 

9. Doengi roma dompahi 
Djesus sianNazareth na di loeat 
Galilea asa ni pandidihon Djo- 
hannes ma ibana di aek Djor- 
dan i. 

10. Doengi manigor doeng 
roear ibana sian aek i djadi 
di ida ija ma ni oengkap ma 
langiet i asa midjoer ma Tondi 
i songon darapati roépana toe 
ibana. 

1 1 . Asa adong ma na mang- 
koeling sian fangiet i: ho do 
anakkoe haholongan ni ro- 
hangkoe, lomo do rohangkoe 
mida ho! 

12. Doengi manigor di boan 
Tondi i ibana toe halongonan. 

13. Djadi disi ma ibana opat 
poeloe borngin lolotna, ni soe- 
ba sibolis ibana rap dohot 
binatang na rij ar ija djana 
soeroe soeroean na mangoloi 
ibana. 

14. Doengi doeng ni pasahat 
Si Djohannes roma Djesus di 
Galilea mardjamitahon djamita 

na denggan sian haradjaan ni 
Debata. 

15. Ninna: madoengroha- 
tiha djana madoeng donok ha- 
radjaan ni Debata; paoeba 
hamoe rohamoe djana por sa- 
ja hamoe ma di djamita na 
denggan. 

16. Asa mamoloes ma ija 
di lamboeng dano Galilea di 
ida ija Si Simon dohot Si An- 
dreas angginija na manjam- 
pakkon djala di dano i di baen 
parihan do halahi; 

17. Doengi di dokkon Dje- 
sus mandokkon halahi: ihoet- 
kon aoe antjo hoe baen ha- 
moe sipandjala djolma. 

18. Djadi manigor di ta- 
dingkon halahi ma djalana asa 
di ihoetkon ibana. 

19. Doengi sian i mardalan 
saotiek nan djadi di ida ija 
ma Djakobus, anak ni Si Ze- 
bedeus, dohot Si Djohannes 
angginija mamboelboeli dja- 
lani halahi di bagasan paraoe i. 

20. Djadi manigor di pio 
ija ma halahi asa di tading- 
kon halahi ma amana halak 
Zebedeus di bagasan paraoe i 
dohot halak na mangan gadji 
asa di ihoetkon halahi ma ibana . 

21. Asa kehe ma halahi toe 
Kapernaum djadi manigor 
bongkot ma ibana di bagasan 
sinagoge di ari sabat manga- 
djari hahak. 

22. Djadi homang ma roha 
ni halahi oembege podanija 



di baen na mangadjari do ibana 
songon halak na markoeaso 
nada songon siboto soerat, 

23. Asa adong ma di si- 
nagoge ni halahi sada halak 
partondi na rontjam na mang- 
anggoehi ma, 

24. ninna: O Djesus sian 
Nazareth! na mahoewa doho 
toe hami? Hoeboto sanga ise 
do ho, na badia ni Debata do ho. 

25. Doengi di sinsali Djesus 
ibana siep ko djana haroear 
ko sian ibana. 

26. Djadi di sarat begoe na 
rontjamima ibana na mang- 
anggoehi dohot soeara na 
godang asa haroear ma ija 
sian ibana. 

27. Doengi homang ma roha 
ni halahi soede, djadi marsi- 
sapa sapaan ma halahi: aha 
do i? poda na imbaroe dija 
do on di baen dohot koeaso 
mangharahon ija begoe na 
rontjam i asa di oloi halahi 
ibana ! 

28. Asa manigor tarbonggal 
ma baritana di loeat nahoe- 
malijang tano Galilea. 

29. Djadi manigor haroear 
ma halahi sian sinagoge asa 
bongkot ma halahi toe bagas 
ni Si Simon dohot Si Andreas 
rap dohot Djakobus dohot 
Djohannes. 

30. Asa pajak ma nantoe- 
lang ni Si Simon maroenan ija, 
asa manigor di paboa halahi 
disija taringot toe si. 

51 . Djadi di padonok ija toe 
ibana di golom ija tanganna pa- 
djong djong ibana ; asa manigor 
di tadingkon aroen i ma ibana, 
doengi di oloi ija ma halahi. 

52. Doengpotang ari, doeng 
loesoet mata ni ari, djadi di 
oban halahi' toe ibana soede 
na marnjae njae dohot haso- 
lopan ni begoei. 

55. Djadi marlagoet ma soe- 
de halak hoeta di lamboeng 
pintoe i. 

34. Di pamaloem ija bahat 
na ragam bage do njae na, 
djana di pabali ija bahat begoe, 
nada di loas ija na mangkoe- 
ling begoe i di baen di tanda 
halahi ibana. 

55. Doengi torang ari doeng 
borngin sitoetoe dope ngot ija, 
haroear asa kehe ma ibana 
toehalongonan asa martangi- 
ang disi. 

56. Ija Si Simon dohot 
dongannija na mangihoetkon 
ibana toesi. 

57. Djadi doeng doempang 
halahi ibana di dokkon halahi 
toe ibana: soede halak mang- 
aloeloei ho. 

58. Asa di dokkon ija man 
dokkon halahi : Beka kehe hita 
toe hoeta na doemonok antjo 
mardjamita aoe disi i do am- 
baen na ro aoe. 

59. Doengi mardjamita ma 
ija di sinagoge ni halahi di 
loeat Galilea soede asa di pa- 
bali ija ma begoe i. 



40. Asa roma sada na poe- 
roeon toe ibana, di somba iba- 
na djana toengkap ibana di 
djolona moeda ra ho tarpa- 
maloem ko do aoe ningija. 

41. Djadi ibo sitoetoe ma 
roha ni Djesus di pahortang 
ija tangannija mandjama ibana 
ninna toe ibana ra do aoe, 
ijas ma ho! 

42. Doeng di dokkon ija 
songoni manigor malos ma 
poeroe i asa ijas ma ibana. 

45. Doeng di rarang ija do- 
hot sagogonija di pakehe ija 
ibana manigor. 

44. Asa di dokkon ija man- 
dokkon ibana: sanga di dok 
ko bagi aha toe barang ise, 
tai patidahon ma dirimoe toe 
maliem i doengi di baen ma 
ijas ko markaoel ma songon 
na ni soewan ni Si Moses gabe 
saksi toe halahi. 

45. Tai doeng kehe ibana 
di poengka ija ma bahat ma 
hobarnija na pasar hata i, 
pola so tarbaen ibana di hoeta 
i di na patar tapi di balijan do 
ibana di inganan halongonan, 
doengi roma halak sian ingan- 
an soede na hoemalijangi toe 
ibana. 

PONGGOL 2. 

Doengi doeng salpoe barang 
piga ari djadi mangoelahi 
ma ibana moese toe Kaper- 
naum asa tarbege ma basa di 
bagas do ija. 

2. Djadi manigor marlagoet 
ma bahat halak disi djabat 
nada adong be inganan di ba- 
lian ni pintoe i asa di paboa 
ija ma hata i toe halahi. 

3. Doengi ro ma toesija na 
maroban sada na loempoeon, 
opat maroesoengsa. 

4. Nada tarpadonok toesija 
harani bahat ni halak, di oeng- 
kap halahi ma taroepi inga- 
nannija ; doeng ni oengkap di 
tantan halahi ma podoman 
hapajahan ni loempoeon i. 

5. Doeng di ida Djesus ha- 
poporsaja ni halahi di dokkon 
ija toe na loenipoeon i ale 
anak ! noemma sesa dosamoe. 

G. Tapi adong ma deba 
halak siboto soerat na djoe- 
goek disi na pasari sarihon di 
bagasan rohana: 

7. Bo beasi di hobar indon 
intjak songonon ? Ise dehe na 
tarsesa dosa inda hoem sang- 
kiboeng Debata? 

8. Asa manigor di boto Dje- 
sus di bagasan rohanija na ni 
pasari sarihon ni halahi di 
bagasan rohana djadi di dok- 
kon ija mandokkon halahi: 
beasi songonon do pikieran 
ni rohamoe? 

9. Dia do oemmomo doho- 
non toe na loempoeon: ma- 
doeng sesa dosamoe, sanga 
djong djong, boeat podoman- 
moe doengi mardalan maho! 

10. Tapi antjo di boto ha- 
moe na markoeaso do anak 



ni djolma manesa dosa di ta- 
noon (djadi di dokkon ija toe 
na loempoeon i): 

11-. Aoe hoe dok di ho: 
djong djong ma, boeat ma po- 
domanmoe asa moeli ma ho. 

1 2. Asa manigor djong djong 
ma ija di boeat ija ma pado- 
mannija disi do halak soede 
kehe ma ija; djadi tarkoental 
ma roha ni halahi djana ma- 
moedji Debata ninna: nada 
djoengada hami ida sisongoni. 

15. Doengi mangoelahi ma 
ibana moese kehe toe dano i asa 
djadji ni halak manopot ibana 
asa di adjari ija ma halahi. 

1 4. Doengi taran mamoloes 
ija di ida ija Si Levi, anak 
ni Si Alfeus, djoegoek di ba- 
gas parbeoan asa di dok ija 
mandok ibana: ihoetkon aoe. 
Djadi djong djong ma ija 
mangihoetkon ibana. 

15. Taran djoegoek ibana 
di bagasna djadi dohot ma 
bahat sidjagiet beo dohot par- 
dosa na rap djoegoek dohot 
Djesus rangkon anak siseanna; 
di baen djadji do halahi na 
mangihoetkon ibana. 

1G. Doeng di ida Siboto 
soerat dohot halak farize man- 
gan ija rap dohot sidjagiet beo 
dohot pardosa di dok halahi 
mandok anak siseannija : biasi 
mangan dohot minoem ija rap 
dohot sidjagiet beo dohot 
pardosa ? 

17. Doeng di bege Djesus 

songoni di dokkon ija toe ha- 
lahi: nada hasaja datoe toe 
halak na torkies i tapi toe na 
marnjae do. Madoeng ro aoe 
inda mamio na tigor roha toe 
haoebaan tapi pardosa ido. 

18. Ija anak sisean ni Si 
Djohannes dohot halak farize 
i marpoeaso do, djadi roma 
halak mandok toe ibana: bi- 
asi marpoeasa anak sisean ni 
Djohannes dohot farize i, ang- 
go anak siseanmoe nada mar- 
poeaso ? 

19. Asa di dokkon Djesus 
mandok halahi : Songondija 
na tolap marpoeaso anak ni 
bajo pangoli sapandjang bajo 
pangoli rap dohot halahi? 
Sapandjang rap dohot bajo 
pangoli i nada tolapsa. 

20. Tapi roma hatiha moese 
doeng ni boeat bajo pangoli 
sian halahi dise pe marpoeasa 
halahi. 

21. Ise soeada di doeng- 
kapkon pandoengkap na im- 
baroe di abiet na boeroek, 
moer masibak do abiet na 
boeroek di baen pandoengkap 
na imbaroe i, djadi goemo- 
dang do sibakna di baensa. 

22. Djana ise soeada na 
mambaen anggoer na imbaroe 
di bagasan bobak na boeroek ; 
djadi masibak ma bobak idi 
baen anggoer na imbaroe asa 
saboer ma anggoer i djana 
sego ma bobak i; tapi ang- 
kon ni baen anggoer na im- 



baroe toe bobak na imbaroe. 

23. Doengi toeloes ma di 
ari sabat taran di boloes ija 
haoema, djadi di poengka anak 
siseannija manggotili eme pa- 
saehon dalan i. 

24. Asa di dok halak farize 
toe ibana: ligi da beasi di baen 
halahi di ari sabat na so djadi ? 

25. Asa di dokkon ija toe 
halali : nada djoengada di basa 
hamoe na ni baen ni Si Da- 
oet doeng tarsosak djana male 
ibana rap dohot dongannija? 

26. Di na bongkot ibana 
toe bagas ni Debata taran Si 
Abjatar sintoea ni maliem, asa 
ma di pangan ija roti na ba- 
dia i na so djadi panganon 
ni halak, hoem maliem i sadjo, 
doengi di parlehen toe na rap 
dohot ibana. 

27. Djadi di dokkon ija toe 
halahi : harani djolma do am- 
baen adong ari sabat, indada 
harani ari sabat ambaen adong 
djolma. 

28. Djadi anak ni djolma i do 
Toehan bope sian ari sabat i. 

PONGGOL 3. 

Doengi mangoelahi ma ibana 
laho toe sinagoge; djadi 
adong ma sada halak disi na 
tonggong tangganna. 

2. Djadi di panotnoti halahi 
ma ibana sanga ra ija pama- 
loemsa di ari sabat, antjo adong 
toehaskononkon ni halahi 
toesija. 

3. Asa di dokkon ija ma toe 
halak na tonggong tanganna: 
djong djong di tonga tonga on ! 

4. Djadi di dokkon ija man- 
dok halahi : dija do na djadi, 
mambaen na denggan di ari 
sabat sanga mambaen na djat? 
pangoloehon halak sanga ma- 
moenoehonsa? Asa siep do 
halahi. 

5. Doengi di serbengi ija ha- 
lak na hoemaliang ibana, moe- 
roek djana marsak ma roha- 
nija. di baen djogal ni roha ni 
halahi; djadi di dokkon ija 
toe bajoi : pahortang tangan- 
moe, djadi di pahortang ija 
ma djadi soeangkon ma tan- 
gannija maloem songon dong-r 
annai. 

6. Doengi haroear ma fa- 
. rize asa manigor toemoetoep 

halahi dohot dongan saroha 
ni Si Herodes sanga songondija 
taboenoe halahi ibana. 

7. Tapi kehe ma Djesus 
dohot anak siseannija toe dano 
an, sai bahat kalak sian Ga- 
lilea bope sian Djoedea na 
mangihoetkon ibana. 

8. Bope sian Djeroesalem 
bope sian Idoemea bope sian 
ipar ni aek Djordan dohot 
sian lamboeng Tiroes dohot 
Sidon, sai bahat halak na 
oembege pambaennija na go- 
dang ro toe ibana. 

9. Doengi di dokkon ija 
mandokkon anak siseannija 
antjo di pataon taon halahi 



sada paraoe di lamboengnija, 
harani bahat ni halak, antjo 
oelang di sosakkon halahi 
ibana. 

10. Di baen bahat halak 
ma di pamaloem ija djadi sai 
marroan ma halak na marnjae 
i antjo di djama halahi ibana. 

11. Djadi doeng di ida be- 
goe na rontjami ibana toeng- 
kap halahi di djolona, djana 
mandokkon: ho do anak ni 
Debata! 

12. Doengi di rarang ija ma 
halahi dohot sagogonija oelang 
di patangkaskon halahi ibana. 

13. Asa manangkok ma ija 
toe dolok asa di pio ija ma 
toesija barang ise gijotnija 
asa roma halahi toesija. 

14. Doengi di pabangkiet 
ija doea bolas halak antjo di 
dongani halahi ibana, djana 
antjo di soeroehon ija halahi 
mardjamita; 

15. Bope markoeasa pama- 
loem njae dohot pabalihon 
begoe ; 

16. Doengi di baen ijagoar 
ni Si Simon i Si Petrus. 

17. Dohot Djakobus, anak 
ni Zebedeus, dohot Djohannes 
anggini Djakobus di tambai 
ija goarna Boanerges, artina 
anak ni ronggoer; 

18. Dohot Si Andreas, dohot 
Si Filippus, dohot Si Bartolo- 
meus, dohot Si'Matteus, dohot 
Si Tomas, dohot Djakobus, 
anak ni Si Alfeus, dohot Si 

Taddeus, dohot Si Simon sian 
Kana. 

19. Dohot Si Djoedaslska- 
riot na mandjehehon ibana. 

.20. Doengi ro ma halahi 
toe bagas; asa marlagoet 
moese ma bahat kalak disi 
pola so tarbaen halahi ma- 
ngan roti. 

21. Doeng di bege i halak 
na djong djong di lamboeng- 
nija, kehe halahi maniop 
ibana ; di baen di dok halahi : 
Na lalaen ibana. 

22. Tapi di dokkon Si boto 
soerat na manoeat sian Dje- 
roesalem: Partondi Beelzebul 
do ibana, markite hitepang- 
aradjai begoe i do di paba- 
lihon ija begoe. 

23. Doengi di pio ija ma 
halahi di lamboengnija asa di 
dok ija mandok halahi mar- 
kite hite oempama songondija 
ma antong tarpabali sibolisi 
donganna sibolis? 

24. Doeng mamola haradja- 
an sada, nada tarbaen djong 
djong haradjaani. * 

25. Bope doeng mamola 
sada bagas nada tarbaen 
djong djong bagasi. 

26. Bope sibolis moeda 
djong djong ija mamolahon 
dirina nada tarbaen ibana 
djong djong tapi laho soede 
ma ibana. 

27. Ise soeada tarbaen bong- 
kot toe bagas ni na gogo man- 
jamoeni parkohasnija, anggo 



so djolo di ihot ija na gogo 
i; disipe asa tarsamoen ija 
bagasna. 

28. Toetoe na hoedok di 
hamoe hasesaan do sogot 
soede dosa di anak ni halak 
dohot moese ragam ni intjak 
barang songondija pe na 
mangintjahi na hinan; 

29. Tapi barang ise na 
mangintjahi Tondi Parbadia 
i ibana so dapotan hasesaan 
sa lolot lolotna, tapi maroe- 
tang do ibana di oehoem sa- 
lolot lolotna. 

50 Di baen di dokkon ha- 
lahi: begoe na rontjam do 
na di sija. 

31 . Djadi roma inanija do- 
hot kahangginija djong djong 
di balijan asa di soeroehon 
halahi mamio ibana. 

32. Ija bahat halak na djoc- 
goek hoemalijang ibana asa 
di dokkon halahi mandok 
ibana : ligi da inantaho dohot 
kahanggimoe di balijan mang- 
aloeloei ho. 

33. Doengi di aloesi ija 
halahi. Ise do dainang sanga 
kahanggikkoe ? ningija. 

34. Djadi diserbeng ija ma 
halak na djoegoek hoemali- 
jang ibana asa di dokkon 
ija: Ligi dainang dohot ka- 
hanggikkoe. 

35 Di baen barang ise na 
mambaen hagijot ni Debata 
ido kahanggikkoe dohot ibo- 
tongkoe dohot dainang. 

PONGGOL 4. 

Doengi di poengka ija ma 
moese mangadjari halak di 
lamboeng dano i; djadi mar- 
lagoet ma bahat halak toesija, 
angkon masoek ijadiparaoe: 
djoegoek disi^ djadi soede ha- 
lak djongdjong di darat ma- 
ngadopkon dano i. 

2. Bahat ma di adjari ija 
halahi markite hite oempama 
asa di dokkon ija ma di po- 
danija toe halahi: 

5. Tangihon hamoe:ligima 
kehe ma halak pangordang toe 
balijan mangordang. 

4. Di na mangordang i ma- 
daboe ma deba di dalan i 
djadi ro ma angka pidong ni 
langiet na mangankonsa. 

5. Deba madaboe di tano 
na marbatoe nada sadija tano 
disi; manigor toeboe do di 
baen nada bagas tanona disi. 

6. Tapi doeng bintjar mata 
ni ari djadi rahar ma i doeng 
i di baen na so maroerat 
malos ma i. 

7. Deba nari madaboe di 
tonga tonga ni doeri djadi 
dohot ma angka doeri i na 
toeboe na mamisatisa djadi 
nada marbatoe do. 

8. Deba nari madaboe di 
tano na denggan na marbatoe, 
na simboer magodang, djadi 
deba marbatoe toloe poeloe 
lipat, deba onom poeloe lipat, 
deba saratoes lipat. 



9. Asa di dokkon ija toe 
halahi: Barang ise na mar- 
pinggol na marbinege di 
bege ma. 

10. Doeng rnamoendjoeng 
ibana djadi di sapai halak na 
hoemalijang rap dohot na 
doea bolas i ibana taringot 
toe oempama nangkin. 

11. Doengi di dokkon ija 
toe halahi: i anggo hamoe 
dapotan do mangantoesi simo 
simo sian haradjaan ni Debata; 
anggo halak na di balijan i 
padoempang soedena on mar- 
kite hite oempama. 

12. Antjo di ida halahi 
marnida hape so di tandai, 
djana marbinege di bege hape 
so antoesan ni halahi, antjo 
oelang di paoeba halahi ro- 
hana barang andigan pe asa 
tarsesa dosa ni halahi. 

lo. Doengi di dokkon ija' 
ma toe halahi : nada di antoesi 
hamoe oempama nangkinani? 
songondija ma tarantoesi ha- 
moe soede oempama? 

14. Di ordangkon pangor- 
dang ma hata i. 

15. Ija on do na di topi 
dalani, djadi di soean hata i, 
doeng di begehonsa, djadi 
ro do Sibolis manigor na 
mamboeat hata na ni soean 
kon di roha ni halahi. 

16. Laing songoni do nani 
soeankon di tano na marbatoe 
batoe djadi doeng di bege 
halahi hata i manigor di dja- 

giet halahi do i dohot moga 
ni rohana; 

17. Nada mar oer at di ba- 
gasan dirina, djadi hoem san- 
tongkin sadjo do, moese doeng 
ro hapisatan sanga pangajak- 
ajak djadi manigor gojak ma 
rohani halahi. 

18. On do na ni ordangkon 
di doeri doeri i : ido na oem- 
bege hata i; 

19. Doengi roma hasoesaan 
ni hasijanganon, bope paoto 
otoan ni hamoraan, dohot 
por ni roha di na ragam bage 
i do mamisati hati i djadi 
nada marbatoe. 

20. Asa on ma ibana na ni 
ordangkon di bagasan tano 
na denggan ; i do na oembege 
djana na mandjagiet hata i, 
djadi marbatoe ma deba toloe 
poeloe lipat, deba onom poeloe 
lipat, deba saratoes lipat. 

21. Doengi di dokkon ija 
ma toe halahi: di toetoeng 
halak de he damar antjo di 
baen ija do i di toroe ni 
ampang sanga di toroe ni 
podoman i? indada di parda- 
maran do ni baen? 

22. Di baen nada dong bagi 
aha na boeni na so ni papatar 
kon moese; bope na simo na 
so tangkas moese. 

23. Barang ise na mar- 
pinggol na marbinege di 
bege ma. 

24. Asa di dokkon ija ma 
toe halahi: ida hamoe ma 



binegeon moenoe. Di bagasan 
soehat parsoehatanmoenoe 
laing di soehati halak toe 
hamoe, doengi di tamba i toe 
hamoe na oembegesa. 

25. Di barang ise maradong 
lehenon moese disija, asa ba- 
rang ise na so maradong sian 
ibana boeaton do i na adong 
disija. 

20. Doengi di dok ija: Song- 
onon do haradjaan ni Debata, 
moeda di soean halak same 
toe tano; 

27. Asa modom djana ngot 
ija borngin dohot arian^ djadi 
toeboe djana moergindjang 
ma i nada di boto ija barang 
songondija. 

28. Di baen gogo ni tano 
i do manoeboehon djoemolo 
boeloeng, doengi marboltok, 
moese eme na tobang di ba- 
gasan boerierna. 

29. Disi tarpaida batoena 
disi di soeroehon ija sisabi di 
baen ma ro sabion i. 

50. Asa di dok- ija: toe 
aha ma patoedosonkonta ha- 
radjaan ni Debata? toe oem- 
pama dija do tar paroempa- 
mahonsa? 

31 . Tarsongon batoe ni sabi 
do i, moeda di soeankoni di 
tano oemmenek do sian soede 
simarata soean soeanon na di 
tanoon. 

32. Djadi doeng ni soean- 
kon toeboe ma i djadi goe- 
modang do i oelang soede 

simarata djadi godang do 
dangkana, soegari tarbaen do 
angka pidong ni langiet i 
marasar di longgom ni dang- 
kana. 

53. Doengi markite bahat 
oempama na songoni di ha- 
tahon ija toe halak hata i 
margoeroe di parbinegean ni 
halahi. 

54. Nada mangkobari ija 
toe halahi di baliek ni oem- 
pama poeliek pe di padjodjor 
ija do sasoedena di anaksise- 
annija. 

55. Di na sadari i doeng 
potang ma ari di dokkon ija 
toe halahi: bèta marparaoe 
hita toe baribaan. 

56. Doengi di tadingkon 
halahi ma halak na balok asa 
di boan halahi ma ibana 
songoni di paraoe i adong 
dope paraoe na asing na rap 
dohot ibana. 

57. Asa ro ma halinsoeng 
soeng na manjampangkon aek 
i di bagasan paraoe i djadi 
gok ma paraoe i. 

58. Anggo ibana na modom 
di halang oeloe na di ka- 
moedian ni paraoe i, djadi di 
soenggoeli halahi ma ibana 
djana di dokkon toe ibana: 
ale goeroe! nada sak rohamoe 
harom ma hita? 

59. Doeng ngot ibana djadi 
di sinsali ija ma haba haba 
djana mandokkon toe laoet i: 
siep, so ma ! djadi mantak ma 



haba haba asa so sitoetoe ma. 

40. Asa di dokkon ija ma 
toe halahi: biasi na sai ma- 
biar hamoe ? Atehe nada dong 
haporsajaanmoe ? 

41. Asa soen ma bijar ni 
halahi djadi marsipandohonan 
ma halahi: Ise do indonlakni 
salang dohot haba haba dohot 
laoet i na mangoloi ibana! 

PONGGOL 5. 

Doengi ro ma halahi toe 
ipar ni dano i toe loeat 
ni halak Gadara. 

2. Disi na haroear ija sian 
paraoe i disi padoempang 
ibana sada halak partondi na 
rontjam na ro sian tanoman; 

5. Disi do inganannija asa 
ise pe soeada tarihoti ibana, 
salang tarrantehon pe soeada. 

4. Ma djot djot di bajang- 
kon di rantehon ibana tapidi 
tostosi ija rante i di gopoe i do 
bajangan i, asa ise pe soeada 
margogo padjinakkon ibana. 

5. Tong tong ganoep bor- 
ngin bo arian di angka dolok 
bope tanoman ibana mangang 
goehi bope mangobohi dirina. 

6. Doeng di tatap ija Djesus 
sian na dao marlodjong ija 
asa di somba ija ibana. 

7. Doengi dohot soeara na 
godang mamio ibana ninna: 
ahana aoe di ho Djesus, anak ni 
Debata na goemindjang! hoe 
pasoempa ho toe Debata sanga 
di parkantjiti ho do aoe! 

8. Di baen ma di dokkon ija 
toe ibana: ho begoe na rontjam 
roear ko sian djolmaon! 

9. Asa di sapa ija ibana: 
ise goarmöe ? Doengi di aloesi 
ija Silegeon do goarkoe, di 
baen bahat do hami ningija. 

10. Doengi di pangido ija 
dohot sitoetoe ni rohana oe- 
lang pabali hami sian loeat on. 

1 1 . Adong ma disi di dolok 
i babi sahaban na godang 
mandjampali. 

12. Doengi di pangido be- 
goe i soede toe ibana: soeroe 
hami toe bagasan babi i antjo 
solop hami toesi. 

lo. Doengi manigor di pa- 
loas Djesus ma i. Djadi ha- 
roear ma begoe na rontjam 
i solop toe babi i; asa mar- 
goelang goelang ma haban i 
sian dolok toe danoi, adong 
arga doea riboe babi, mate 
mogap ma di danoi. 

14. Djadi maporoes do par- 
mahan babi i mamaritahonsa 
di hoeta dohot di loeat i. 
Asa kehe ma halahi toebalijan 
mangaligi sanga aha na masa 
disi. 

15. Asa roma halahi toe 
Djesusan asa di ida halahi 
bajo hasolopan ni begoe na 
salegeoni, djoegoek ija ma- 
rabiet djana denggan do ro- 
hana; djadi mabijar ma halahi. 

16. Doengi di djamitahon 
halak na midasa ma sanga 
aha na masa taringot toe bajo 



hasolopan ni begoe i bope 
taringot toe babi i. 

1 7. Djadi di poengka halahi 
ma mangidohon disija antjo 
kehe ija sian loeat ni halahi. 

18. Doeng bongkot ija toe 
paraoe i di pangido bajo haso- 
lopan ni begoe i disija sanga 
djadi rap dohot ibana nijan. 

19. Tapi nada di loas Dje- 
sus ibana, tapi di dok toe 
ibana: moeli ma ho kehe toe 
donganmoe paboa di halahi 
pambaen na godang na ni 
baen ni Toehan i di ho bope 
ibo ni rohana di ho. 

20. Djadi kehe ma ija ma- 
maritahon di hoeta na sam- 
poeloe i pambaen na godang na 
ni baen ni Djesus disija; djadi 
homang ma halak soedena. 

21. Djadi doeng marparoe 
Djesoes moese toe baribaan asa 
marlagoet ma bahat halak toe 
ibana; di topi dano do ibana. 

22. Asa ro ma sada pang- 
aradjai ni Sinagoge na mar- 
goar Djairus; doeng di ida 
ija ibana djadi toengkap ma 
ija di lamboeng pat ni Djesus. 

25. Doengi gogo mangido 
disija: Torkatos do boroeng- 
koe ningija ro ho djolo mang- 
ampehon tangan moe disija 
antjo maloem antjo mango- 
loe ija. 

24. Djadi kehe ma iia rap 
dohot ibana; na sai bahat do 
halak mangihoetkon ibana 
djadi di sosakkon halahi ibana. 

25. Asa adong ma disi sada 
dadaboroe na ni oroan ni boe- 
lan doea bolas taon lolotna. 

26. Bahat ma di taonkon ija 
na ni baen ni bahat datoe ma di 
pasoedehon ija soede na adong 
disija toesi, hape so marlabo 
do tapi moerrarat ma njaena. 

27. Doeng di bege ija ta- 
ringot toe Djesus ro ma ija 
di tonga tonga ni halak sian 
poedi, mandjama abietna; 

28. Di baen di dok ija: 
soegari hoem hoe djama 
abietnija maloem do aoe nijan. 

29. Asa manigor hijang ma 
soemoer ni moedar i di rasa 
ija di pamatang nija, madoeng 
maloem njae na honok i. 

30. Manigor di boto Djesus 
basa ma kehegogo sian ibana 
djadi di pahoedoek ija dom- 
pak halahi : Ise do na mandja- 
ma abietkoe nangkin? ningija. 

51 Djadi di dokkon anak- 
siseannija toe ibana: di ida 
ho di sosakkon halak ho ija 
di dok ko ise mandjama aoe ? 

32. Djadi mangaligi hoema- 
lijang ma ibana antjo di ida 
ija do na mambaensa. 

35. Anggo dadaboroe i na 
oemboto bagi aha na toeloes 
toesija mabijar djana hoemi- 
tier ija, roma ibana toeng- 
kap toe djolona di dok ija 
soede na toetoe. 

34. Doengi di dokkon ija 
ma toe ibana: haporsajaan 
moe do na pangoloe ho inang! 



Kehe ma dohot sonang ni 
roha, maloem ma ho sian 
njae na honok on. 

35. Sindorang na mangko- 
bari dope ija ro ma sian 
bagas ni pangaradjai ni sina- 
goge, ma mate boroemoe 
ninna, aha goenana polodja- 
hon dope goeroe i? 

36. Doeng di bege Djesus 
hata na ni dok ni halahi 
manigor di dokkon ija toe 
pangaradjai sinagoge: oelang 
mabijar, porsaja sambing! 

37. Doengi ise soeada di 
loas ija mangihoetkon ibana 
hoem Si Petrus dohot Djako- 
bus dohot Djohannes, anggi 
ni Djakobus; 

58. Ro ma ija di bagas ni 
pangaradjai sinagoge djadi di 
ida ma na gaor dohot na 
toematangies dohot na mang- 
andoeng. 

59. Doeng bongkot djadi di 
dokkon ija toe halahi: biasi 
gaor dohot toematangies ha- 
moe? indada mate dakdanak 
i tapi modom do i. 

40. Djadi di partatai halahi 
ibana; anggo ija doeng di 
pakehe ija halahi soedena 
djadi di padohot ija ama 
dohot ina ni dakdanak i rap 
dohot dongannija nangkin, 
asa masoek ma ija toe ha- 
pajakan ni dakdanak i. 

41. Doengi di tiop ija ma 
tangan ni dakdanak i djana 
di dok toe ibana: Talitha 

Kumi! artina saro dison. 
Ngot ko inang na poso boe- 
loeng! ningkoe. 

42. Manigor djongdjong 
djana mardalan ma siboetet 
i : di baen djabat doea bolas 
taon do oemoerna asa tar- 
hoental sitoetoe ma roha ni 
halahi. 

43. Doengi di dokkon ija: 
sanga di boto halak do i 
barang ise pe, doengi ni lehen 
mangan ninggija. 

PONGGOL 6. 

Doengi kehe ma ija sian i 
laho toe hoeta hogodang- 
annija, djadi di ïhoetkon anak 
siseannija ma ibana. 

2. Doeng ro ari sabat di 
poengka ija ma mangadjari 
di bagasan sinagoge; djadi 
bahat ma na homang rohana 
oembege podanija: sian dija 
dapotan indon soedena on? 
ningija hapistaran dija do na 
ni lehen toe ibana pola tar- 
patoeloes tangannija pambaen 
na gogo sisongoni? 

3. Indada toekang hajoe 
indon anak ni Si Maria, djana 
angkang ni Djakobus dohot 
Si Djoses bope Si Djudas 
dohot Si Simon? inda di lam- 
boengta do ibotonija? Djadi 
gojak ma roha ni halahi 
mida ibana. 

4. Doengi di dokkon Djesus 
toe halahi: na so dopotan 
panoerirang poedjipoedjian di 



hoeta hagodangannija, bope 
di kaoem dohot di bagasnija. 

5. Nada tolap ibana mam- 
baen pambaen na gogo disi; 
hoem toe saotiek halak na 
marnjae di ampehon ija ta- 
ngannija pamaloem halahi. 

6. Djadi homang ma roha- 
nija di baen so porsaja halahi, 
doengi kehe ibana mangadjari 
di pagaran na hoemalijang. 

7. Doengi di pio ija ma na 
doea bolasi, di poengka mar- 
soeroe halahi mardoea doea, 
di lehen ma koeasa pabalihon 
begoe na rontjam i. 

8. Djana di dok toe halahi: 
oelang maroban kamoe bagi 
aha toe dalan i hoem toengkot 
sambing, bo hoentjang, bo 
roti bope pities di hohos i 
na so djadi; 

9. Tapi martapak tapak ma 
halahi anggo badjoe nada 
djadi doea pakeon. 

10. Asa di dokkon ija ma 
toe halahi: Moeda bongkot 
hamoe di bagas ni barang 
ise laing i do ingananmoe 
lopoes laho kehe hamoe sian i. 

11. Barang ise na so ra 
mandjagiet sanga manangihon 
hamoe djadi laho kehe sian 
i paspasi ma aroparop na di 
toroe ni patmoe padjadihon 
saksi toe halahi. Toetoe ning- 
koe nada na sai taonkonon- 
kon ni isi ni hoeta Sodom do- 
hot Gomorra di ari na parpoedi 
i oelang di hoeta sisongoni. 

12. Djadi doeng kehe halahi 
mardjamita ma angkon di 
paoeba halak rohana. 

13: Djadi di pabali halahi 
bahat begoe bope di minjahi 
bahat na marnjae i pamaloem 
halahi. 

44. Doengi di bege radja 
Herodes ma i (di baen ma- 
doeng tarbarita goarna) di 
dok ija : madoeng ni oeboeng 
Si Djohannes na mandidi 
hinan i ma dalanna antjo 
tarbaen ija tanda hagogoan 
songoni. 

15. Deba mandokkon Si 
Elias do ibana; deba man- 
dokkon Panoerirang do ibana, 
bagi songon sada panoerirang 
do ibana. 

16. Tapi doeng di bege si 
Herodes ma i di dokkon ija: 
Si Djohannes do on na hoe 
gotapi oeloena madoeng ni 
oeboengi ibana. 

.17. Di baen madoeng di 
soeroe Si Herodes i manang- 
koep Si Djohannes di bajang- 
kon ibana di hoeroengani, 
harani Si Herodias, dadaboroe 
ni angginija Si Filippus dohot 
i do marbagas ija. 

18. Sobop di' dok Si Djo- 
hannes do toe Si Herodes: 
nada patoet di ho do dada- 
boroe ni anggimoe. 

19. Doengi di hosom Si 
Herodias ma ibana, gijot mam- 
boenoe ibana tapi nada to- 
lapsa. 



20. Di baen mabijar do 
Herodes mida Si Djohannes 
di boto do halak na tigor roha 
djana badija do ibana, tar- 
songon pinitan ni rohanija 
midasa, moeda di bege ija 
ibana bahat antong di baen 
ija, djop rohanija oembege 
hobarna. 

21. Djadi doeng ro ari na 
denggan, ari hatotopak ni 
Si Herodes, mambaen hordja 
ma ibana toe angka radja 
angka pamoesat ni riboe 
angka namoramora na di 
loeat Galilea; 

22. Doeng masoek boroe 
ni Si Herodias djadi manortor 
ma ija asa ïomo ma roha ni 
Si Herodes, bope dongannija 
na rap dohot djoegoek disi 
midasa, djadi di dokkon radjai 
toe anak boroe i: pangido 
sian aoe sanga aha pe hagiot 
moe antjo hoelehen pe i di ho. 

25. Djadi marsoempa ija 
di ibana: Barang aha pe 
pangidoanmoe di aoe, hoe 
lehen toe ho, salang satonga 
ni haradjaan koe soegari! 

24. Doeng di balijan ibana 
di dok ija toe inanija: aha 
do hoe pangido? Oeloe ni Si 
Djohannes pandidi ningija. 

25. Doengi hapogan ma 
ibana laho bongkot toe radja 
an di pangido ma : lehen san- 
tongkinon toe aoe oeloe ni 
Si Djohannes pandidi di ping- 
gan i, ido gijot koe ningija. 

26. Djadi mar sak soen ma 
roha ni radjai tapi harani 
soempanija bope dongannija 
na rap dohot disi nada ra 
ija mandokkon nada dong. 

27. Djadi di soeroe radja 
i manigor siboenoe djolma 
mangalap oeloe ni Si Djo- 
hannes. Djadi kehe ma bajo 
i manggotapkonsa di bagasan 
hoeroengan i; 

28. Di oban ija ma oeloe 
di pinggan i di lehen ija ma 
di anak boroe i, doengi anak 
boroe i mangalehensa toe 
inanija. 

29. Djadi doeng di bege 
anak siseannija i ro ma halahi 
mamboeatbangkenija djana di 
tanom. 

50. Doengi marlagoet moese 
ma Apostel i di Djesusan 
paboahon soede toesija bo na 
ni baen dohot na ni adjarkon 
ni halahi. 

51. Asa di dokkon ija ma 
toe halahi: ro hamoe sadjo 
di halongonanon maradijan 
santongkin: di baen bahat do 
halak na ro, bope na kehe, 
djadi so habolasan halahi 
mangan. 

32. Djadi hoem halahi sam- 
bing marparaoe toe halong- 
onan. 

55. Di ida bahat halak 
marlajar ma halahi, bahat 
moese na mananda ibana 
djadi rap mardalan pat ma 
halahi sian soede hoeta di 



djoloi halahi, doengi ro ma 
halahi manopot ibana. 

54. Di na roear Djesus di 
ida ija ma halak na sai bahat 
djadi ibo antong rohanija 
mida halahi: dalanna songon 
biri biri do halahi ise soeada 
na marmahansa; doengi di 
poengka ija ma mangadjarkon 
bahat toe halahi. 

55. Doeng potang ne ma 
ari djadi ro ma anak siseannija 
toe ibana mandokkon: halo- 
ngonan do ingananon, ma- 
doeng potang ma ari; 

56. Pakehe ma halak antjo 
tar toboesi roti halahi di hoeta 
dohot di pagaran na hoema- 
lijang on : di baen nada dong 
panganon ni halahi. 

57. Tapi di aloesi ija: lehen 
hamoe halahi mangan ningija. 
Asa di dok halahi toe ibana: 
antong kehe ma hami mano- 
boesi roti arga doea ratoes 
oewang mangalehen mangan 
toe halahi? 

58. Asa di dok ija ma toe 
halahi: piga roti adong di 
hamoe? Kehe ligi santongkin. 
Doeng di ligi halahi djadi di 
dokkon lima dohot doea ihan. 

59. Doengi di tonai ija ma 
halahi mardjoegoehan halahi 
soede di roempoet na rata i 
martoempoek toempoek. 

40. Djadi djoegoek ma ha- 
lahi martoempoek saratoes do- 
hot martoempoek limapoeloe. 

41 . Doengi di boeat ija ma 

lima roti i dohot doea ihan: 
manggakgak ma ibana di 
pasoe pasoe djana di ponggoli 
ija ma roti i asa di lehen ija 
ma di anak siseannija antjo 
di lehen halahi do i di halak, 
doengi di bagi ija ihan i toe 
halahi soedena. 

42. Asa mangan halahi 
soede djana boetong. 

43. Doengi di palagoet ha- 
lahi ma teba teba i doea bólas 
ampang dohot ^sian ihan i. 

44. Ija halak na mangan 
roti disi adong hira hira lima 
riboe halaklahi. 

45. Manigor di dasdasi ija 
anak siseannija bongkot toe 
paraoe djoemolo halahi mar- 
lajar toe baribaan, toe Beth- 
saida anggo ibana pakehe 
djolo halak. 

46 Djadi doeng di pakehe 
ija halahi kehe ma ija toe 
sada dolok martangiang. 

47. Doeng ma potang ari 
di tonga tonga ni laoet i ma 
paraoe i asa sangkiboeng ija 
ma di darat i. 

48. Doengi di ida ija ma 
na markantjiet ma halahi 
mardajoeng i: di baen haba 
haba mangalo halahi djadi 
borngin di pandjaga paopat 
kon i roma ija toe halahi 
mardalan di gindjang laoeti 
gijot mamoloes ija. 

49. Doeng di ida halahi 
ibana mardalan dalan di gin- 
djang ni laoet i, di ambang 



begoe do i djadi mangang- 
goehi ma; 

50. Di baen soede halahi 
na midasa djadi tarompok 
ma rohana, asa manigor 
di pangkoelingkon ija ma 
halahi pos ma rohamoe, aoe 
do i, oelang hamoe mabijar 
ningija. 

51 . Asa mandangkiet ma ija 
toe paraoe ni halahi djadi 
so ma habahaba; tarompok 
sitoetoe ma roha ni halahi 
soede bope longang. 

52. Di baen nada di 
parateatehon halahi na ni 
baen dohot roti i: dalan- 
na na djogal do roha ni 
halahi. 

55. Djadi doeng di iparan 
ro ma halahi di loeat Genne- 
saret marsao djolo disi. 

54. Doeng toeroen halahi 
sian paraoe i manigor di tanda 
halahi ibana. 

55. Di boloes halahi ma 
tano na hoemalijang i mang- 
oesoengi na marnjae i di 
podomanna maroban toe ibana 
barang didija ibana di bege 
halahi. 

56. Doengi barang toedij a 
masoek ibana, barang toe 
hoeta sanga toe pagaran, sai 
di pajakkon halahi na mar- 
njae i di pasar i mangidohon 
disija hoem djamaon topi ni 
abietnija, djadi sanga sadija 
na mandjamasa maloem do 
soede. 

PONGGOL 7. 

Doengi marlagoet ma tde 
ibana angka halak farize i 
dohot deba siboto soerat na 
ro sian hoeta Djeroesalem. 

2. Di ida deba anak sisean- 
nija mangan roti dohot tangan 
na hodar, na so ni boeri, djadi 
di sinsali ma. 

3. Di baen nada mangan 
halak farize i rap dohot halak 
Djahoedi soede angkon djot 
djot mamoeri tangan djolo, 
mangihoetkon oehoem ni na 
tobang tobang. 

4. Moeda. ro sian onan ha- 
lahi nada mangan anggoso 
djolo mamoeri. Di baliek ni i 
bahat dope na ni paoeli ni 
hahali mamasoe panginoeman, 
angka gendi, angka doelang 
angka podoman. 

5. Doengi di sapa halak 
farize dohot siboto soerat i 
ma ibana: biasi nada di 
ihoetkon anak siseanmoe 
adat na robi mangan roti 
dohot tangan na so niboeri? 

6. Di aloesijja mamandok 
halahi: denggan do nijan 
ma di' soerirangkon Djasaja 
taringot toe hamoe pangalan- 
tjap! songon na tarsoerat: 
Ija sabangsoon na marsimora 
mora di aoe dohot bibierna 
tapi dao do roha na sian aoe. 

7. Anggo i na so hasaja mar- 
simora mora di aoemangadjar- 
kon adjar pandok ni djoïma do. 



8. Di baen manadingkon 
tona ni Debata di paoeli 
hamoé pandok ni djolma ma- 
masoe angka gendi angka 
panginoeman doengi bahat 
dope sisongoni di paoeli 
hamoe do. 

9. Asa di dok ija toe ha- 
lahi di soeadahon hamoe 
antong tona ni Debata antjo 
tarpaoelihon hamoe do pan- 
dokmoe. 

10. Madoeng di dok Si 
Mozes do parsangapi ma 
amamoe dohot inamoe ang- 
koep ni i barang ise na ma- 
moerai amana sanga inana 
angkon mate do boenoeon 
ibana. 

11. Tapi di dok hamoe: 
moeda di dokkon halak toe 
amana sanga inana korban 
do i moeda hoehaoelkon do 
i hasajaan do i di ho, anggo 
i denggan do. 

12. Djadi nada di loas ha- 
moe be ibana mambaen bagi 
aha na denggan toe amana 
satnga inana. 

13. Di soeadahon hamoe 
do hata ni Debata di baen 
oehoemanmoe na ni paradat- 
kon hamoe bahat do di baen 
hamoe sisongoni. 

14. Doengi di piohon ija ma 
halak soede toe lamboengnija 
asa di dok toe halahi: tangi- 
hon djana antoesi hamoe 
soede aoe. 

15. Nada dong bagi aha di 

balijan ni djolma na tarpa- 
hocïarkon ibana moeda ma- 
sock do i toe parbagasan ni 
djolma; tapi bagi aha na 
na haroear sian djolma i do 
pahodar halak. 

16. Barang ise na mar- 
pinggol na marbinege di 
bege ma. 

17. Doeng di tadingkon ija 
halak na djadji roma ija di 
bagas asa di sapai anaksise- 
annija ibana taringot toe 
oempama i. 

18. Asa di dokkon ija ma 
toe halahi: dohot hamoe do 
hape na sai oto dope? Nada 
di antoesi hamoe bagi aha na 
ro sian balijan laho masoek 
toe djolma nada tarpahodar- 
kon do i ibana. 

19. Di baen nada masoek 
do i di bagasan poesoena 
tapi di boetoehana do, doengi 
roear moese sian haroearan 
hasomalan pagandjingkon soe- 
dc sipanganon. 

20. Doengi di dok ija : bagi 
aha na haroear sian djolma 
ido pahodar kalak. 

21. Di baen sian poesoe 
ni djolma ro pikieran na djat, 
mangkamainan, markarosoean 
angka mamoenoe djolma. 

22. Tangko manangko, ho- 
liet ni roha, na rosom, mar- 
gin tjoe, gait ni roha, mata 
na djat, na mangintjahi, 
djoengkat ni roha dohot ha- 
otoan. 



25. Sasoede na djahat on 
na ro do sian bagasan i na 
pahodar kon djolma. 

24. Doengi djong djong asa 
kehe ma ibana toe parbalohan 
ni Tirus dohot Sidon asa 
bongkot ma ija di sada bagas, 
oelang di boto barang ise 
ninna rohana, haroe songoni 
pe nada tarbaensa boeni. 

25. Di baen sada ina ina 
na oembege taringot toesija, 
ro ma ibana marsomba di 
lamboeng patnija, di baen 
hasolopan ni begoe na rontjam 
do boroenija. 

26. Boroe Goriek do on na 
topak di Siro Fenisi asa di 
pangido ibana antjo di pabali 
ija begoe i sian boroenija. 

27. Tapi di dok Djesustoe 
sija: ni paboetong djolo dak- 
danak i di baen nada tama 
mamboeat roti ni dakdanak 
mangamboefigkon toe an- 
djing i. 

28. Tapi di aloesi dadaboroc 
i mandok ibana: OloToehan! 
anggo di pangan andjing i do 
pisiek pisiek na ni daboehon ni 
dakdanak i di toroe nimedjai. 

29. Doengi di dokkon ija 
ma toe ibana: hara ni hata 
on kehe ma ho, noemma 
roear begoe i sian boroemoe. 

50. Doeng ro ija di bagas- 
nija dapot ija ma boroenija 
pajak di podomani madoeng 
haroear begoe i. 

51. Doengi kéhe ma ija 



SI MARKUS 8. 



19 



moese sian parbalohan ni Tirus 
dohot Sidon ro ma ija di 
dano Galilea sian tonga tonga 
ni parbalohan ni hoeta na 
sampoeloe i. 

52. Doengi di oban halahi ma 
toe ibana sada halak na ingol 
na maol mangkoeling, doengi di 
pangido halahi ibana antjo di 
pajakkon ija tangannija disija. 

55. Doengi di boeat ija ma 
sangkiboeng ija sian halak 
na cljadji, di pamasoekkon ija 
djaridjarinija di pinggolna, 
doeng marsitidjoer di djama 
ija dilana; 

54. Doengi manaili djana 
hoemolos ma ija di dok ija 
ma toe ibana: Effatha! artina, 
oengkap ma! 

35. Djadimanigormoengkap 
ma pinggolnija, harkar ma 
ihot ni dilana djana tigor ija 
mangkoeling. 

36. Asa di dok ija ma toe 
halahi oelang di paboa barang 
toe ise pe, tapi moer di ra- 
rangkon halahi moer di dja- 
mitahonsa. 

57. Asa tarompok sitoetoe 
ma roha ni halahi: denggan 
soede di baen ija ninna halahi 
na ingol i gabe marbinege 
dohot na ngoengoe i gabe 
mangkoeling di baensa. 

PONGGOL 8. 

Doengi dompahi taran bahat 
halak disi sbngon halalinge 
tonan asa nada dong sipanga- 



non ni halahi, di pio Djesus 
ma anak siseannija asa di 
dokkon ija ma toe halahi: 

2. lbo sitoetoe do rohang- 
koe mida halak na sai bahat, 
di baen ma pola toloe borngin 
sai di dongani halahi do aoe 
panganon ni halahi soeada. 

5. Soegari hoe soeroe moeli 
so mangan halahi, djadi tar- 
karoeparan halahi di dalan i; 
di baen deba halahi ro sian 
na dao. 

4. Doengi di aloesi anak 
siseannija ma ibana: siandija 
ma tarpatoepa barang ise roti 
mamoetongi indon di halongo- 
nanon ? 

5. Doengi di sapa ija ma 
halahi. Piga roti adong di 
hamoe? Pitoe ninna halahi. 

6. Doengi di dokkon ija 
ma mardjoegoehan ma halak 
di tano i, doengi di boeat ija 
ma pitoe roti i di dok maoeli 
ate, di ponggoli di parlehen 
toe anak siseannija antjo di 
taroehon moese di lehen halahi 
ma toe halak. 

7. Doengi adong di halahi 
ihan saotiek; doeng di pasoe 
pasoe ija di dok ija ni taroehon 
dohot i. 

8. Madoeng mangan djana 
boetong ma halahi asa di 
boeat halahi ma teba teba i 
pitoe ampang. 

9. Ija halak na mangan disi 
adong arga opat riboe doengi 
di pakehe ija ma halahi. 

10. Djadi manigor marpa- 
raoe ma ija rap dohot -anak 
siseannija asa ro ma ija di 
loeat Dalmanutha. 

11. Doengi haroear ma 
halak farize i di poengka 
halahi martakkang mangido- 
hon sian ibana sada tanda 
sian langiet mantjoebahon 
ibana. 

12. Djadi hoemolos ma ija 
di bagasan rohanija beasi por 
roha ni sansoendoet on toe 
tanda ningija. Toetoe ningkoe: 
nada lehenon tanda toe na 
sansoendoet'on. 

13. Doengi di tadingkon ija 
ma halahi marparaoe ma ija 
moese marrajar toe baribaan. 

14. Djadi noemma loepa 
anak siseannija maroban roti, 
hoem sangkiboeng sadjo di 
oban halahi toe paraoe i. 

15. Asa di dokkon ija ma 
toe halahi : ligi ' da sanga di 
pangan hamoe do itak na ni 
asoman ni angka farize i 
dohot na ni asoman ni Herodes 
ningija. 

16. Djadi toemoeptoep ma 
halahi: di baen so maroban 
roti do hami ninna. 

17. Doengi di boto Djesus 
ma i, di dokkon ija ma toe 
halahi : biasi toemoeptoep 
hamoe di baen so adong roti 
di hamoe? nada pedo di ida 
hamoe? nada pedo di antoesi 
hamoe? laing djogal dope 
rohamoe? 



1 8. Marmata do hamoe nada 
marnida? marpinggol do ha- 
moe nada marbinege? 

19. Nada marniingot hamoe 
taran hoe ponggol lima roti 
i toe lima riboe halak piga 
ampang na gok di boeat ha- 
moe teba tebana? Doeabolas 
ninna halahi. 

20. Bope na pitoe i toe 
opat riboe halak, piga ampang 
na gok di boeat hamoe teba 
tebana? pitoe ninna halahi. 

21. Doengi di dokkon ija 
ma toe halahi: beha ma nada 
hamoe mangantoesisa? 

22. Doengi ro ma ija toe 
Bethsaida : djadi di oban halak 
toe ibana sada halak na ma- 
pitoeng mangidohon toe sija 
antjo di djama ija ibana. 

23. Doengi di golom ija ma 
tangan ni na mapitoeng i di 
togoehon ija ma ibana toe 
balijan ni hoeta i doengi di 
sapa ibana sanga di ida ija 
bagi aha. 

24. Doengi di na manatap 
ibana ningija: hoe ida do 
djolma songon hajoe na mar- 
dalan dalan. 

25. Doengi di ampehon ija 
ma moese tangannija toe ma- 
tana, di soeroe ija manatap bajo 
i. Asa maloem maijatangkas 
bope dao di ida ija soede. 

26. Doengi di soeroe ija 
ibana moeli di dok ma oelang 
kehe ho toe hoeta, oelang 
paboa di halak na disi. 

27. Doengi kehe ma Djesus 
rap dohot anak siseannija toe 
pogangan ni Cesara Filippi. 
Di dalan i di sapa ija" ma 
anak siseannija : Ise # do aoe 
di dok halak? ningija. 

28. Di aloesi halahi: Djo- 
hannes pandidi do, deba Si 
Elias do; deba nari mandok- 
kon sada panoerirang do ho. 

29. Doengi di dok toe ha- 
lahi: tapi hamoe ise do aoe? 
ningmoe; di aloesi Si Petrus 
ibana: Christus do ho. 

30. Doengi di dokkon ija 
toe halahi: oelang ni paboa 
songoni sian aoe toe barang ise. 

31 . Doengi di poengka ma- 
ngadjari halahi salakoe bahat 
do parkantjitan ni anak ni 
djolma amboengkononkon ni 
na tobang tobang, angka sin- 
toea ni maliem angka siboto 
soerat dohot boenoeon ni 
halahi, doengi moelak mango- 
loe do di ari patoloehon. 

32. Tangkas di dokkon ija 
hata nangkinani; doengi di 
padonok Si Petrus ibana toe- 
sija asa di poengka ija ma- 
ninsali ibana. 

33. Tapi di pahoedoek ma 
ibana panotnoti anak sise- 
anna di sinsali ija ma Si 
Petrus: Kehe ma toe poe- 
dingkoe Setan! ningija, nada 
di •sarihon ko na di Debata 
tapi na di djolma do. 

34. Doengi di piohon ija 
ma toesija halak na bahat 



rap dohot anak siseannija di 
dok ma toe halahi: barang 
ise na ra mangihoetkon aoe 
di porso ija ma dirina, di 
boeat ija ma hajoe na pasilang- 
nija mangihoetkon aoe. 

35. Di baen barang ise na 
ra pangoloehon hosana i do 
mangagohonsa; tapi "barang 
ise na ra mangagohon hosana 
harani aoe dohot barita na 
denggan i ido pangoloehonsa. 

36. Aha do lakni labo ni 
djolma soegari dapotan ibana 
pangisi soede ni hasijanganon 
tapi haroegian do tondinija? 

37. Sanga aha tarlehen 
djolma baen toboes ni tondi- 
nija? 

38. Tapi barang ise na 
maila harani aoe barang ha- 
tangkoe di soendoeton na 
markarosoean dohot mardosa 
djadi hailaan ni anak ni djol- 
ma i do sogot moeda ro ibana 
di bagasan hasangapan ni 
amanija dohot soeroe soeroe- 
an na badija i. 

PONGGOL 9. 

Doengi di dok ija ma toe 
halahi: Toe toe do hoe dok 
di hamoe adong deba na djong 
djong dison na so mandai 
hamatean lopoes di ida halahi 
ro dohot gogo haradjaan ni 
Debata. 

2. Doengi doeng salpoe 
onom ari di togoehon Djesus 
ma Si Petrus, dohot Djakobus, 

dohot Si Djohannes toe sada 
dolok na hintjat, hoem halahi 
sadjo, doengi moeba ma tom- 
panija di djolo ni halahi. 

3. Djadi marsirlam ma 
abietnija na bontar soen tar- 
songon oedan ambolas, nada 
dong toekang di tanoon na 
malo mambaen bontar siso- 
ngoni. 

4. Doengi tarida di halahi 
Si Elias dohot Si Mozes na 
mangkobari do dohot Djesus. 

5. Doengi ninna Petrus 
mangaloesi Djesus: Ale rabbi! 
dengganna dison hita loas 
hami baen toloe bandag 
angkiboeng di ho, sada di 
Si Mozes, sada di Si Elias. 

6. Tapi nada di boto ija 
na ni doknija di baen mabijar 
soen ma halahi. 

7. Doengi adongmaomboen 
sada na mangalinggomi ibana, 
doengi ro ma sora sian om- 
boeni na mandokkon: on do 
anak haholongan ni rohang- 
koe, tangihon hamoe ma 
ibana! 

8. Djadi sigop mangaligi 
halahi hoemalijang ise soeada 
idaon bi be, hoem Djesus do 
rap dohot halahi. 

9. Doeng manoeat halahi 
sian dolok i di dok ija ma 
toe halahi antjo oelang di 
paboa toe barang ise na ni 
ida ni halahi angkon ni 
oeboeng djolo anak ni djolma i. 

10. Djadi di padjop halahi 



ma hata i di bagasan rohana/ 
marsisapasapaan ma halahi 
aha de he lakni mangoeboeng? 

11. Doengi di sapa halahi 
ma ibana: biasi di dokkon 
siboto soerat i, salakoe angkon 
djoemolo ro Si Elias? 

12. Djadi di dokkon ija 
mangaloesi halahi : ro do nian 
Si Elias djoemolo pasoeang- 
kon soedena, doengi songon 
na tarsoerat sian anak ni 
djolma bahat ma taonkonon- 
konnija djana ni apasan do 
ibana. 

15. Tapi hoe dok di hamoe 
madoeng ro Si Elias, djadi 
ma di baen halak toe ibana 
sanga aha pe hagiot ni halahi 
songon na tarsoerat sian ibana. 

14. Doeng ro ibana di anak 
siseannija di ida ija ma bahat 
halak mangkalijangi halahi, 
dohot deba siboto soerat na 
martangkang dohot halahi. 

15. Doengi manigor homang 
ma roha ni soede halak mida 
ibana di dapotkon djana 
marsantabi di ibana. 

16. Doengi di sapa ija ma 
siboto soerat i: biase mar- 
tangkang hamoe dohot ha- 
lakon ? 

17. Doengi ro sada halak 
na mangaloesi: ale Goeroe! 
ma hoe oban anak koe toe ho, 
begoe na ngoengoe do disija, 
ningija. 

18. Djadi disi di tangkoep 
ija disi ma di sarat sarat, 

angka margoebogoebo bope 
patoengaripon djadi hijang 
ma ibana; doengi noemma 
hoedokkon di anaksiseanmoe 
antjo halahi pabalihonsa tapi 
nada tolapsa. 

19. Doengi di aloesi ija 
ma ibana o Soendoet na so 
porsaja! sadija lolot dopeaoe 
rap dohot hamoe? sadija lolot 
dope hoetaonkon hamoe ? 
boan ma ibana toe aoe, ningija. 

20. Doengi di oban halahi 
ma ibana toe lamboengnija: 
doeng di ida begoe i ibana 
manigor di soro ija ma; 
doengi tinggang ma ija di 
tano sai margoelanggoelang 
margoebogoebo. 

21. Doengi di sapai ija ma 
amana i: sadija honok ma 
sisongoni ibana? Sian na 
menek dope ija ma songoni 
ningija. 

22. Djadi djotdjot di da- 
boehon ija ibana toe api 
dohot di aek i antjo di boenoe 
ibana; tapi moeda tarbaen 
ko bagi aha ibo ma rohamoe 
mida hami, tolong ma hami. 

23 Doengi di dokkon Djesus 
ma toe ibana : moeda tarbaen 
ko porsaja, sasoedena tarpa- 
toepa di na porsaja i. 

24. Djadi manigor di pagogo 
ama ni dakdanahi soearana 
djabat mariloeiloe ibana, ale 
Toehan ! porsaja do aoe, to- 
long ma haporsajaankoe na 
hoerang. 



25. Doeng di ida Djesus 
sai marlagoet halak toesija, 
di sinsali ija ma begoe na 
rontjami, ninna toe ibana: 
ho begoe na ngoengoe dohot 
na ingol! hoe dok toe ho 
haroear ko sian ibana djana 
oelang masoek be disija. 

26. Doengi manganggoehi 
djana manjarat njarat ibana 
haroear ma; djadi songon na 
mate ma dakdanak i, adong 
ma deba na mandokkon ma 
mate ija. 

27. Doengi di golom Djesus 
ma tangannija pahehe ibana 
djadi djong djong ma ibana. 

28. Doeng moeli ibana di 
sapai anak siseannija ma ibana : 
biasi nade tarpabalihon kami 
do ibana? 

29. Asa di dokkon ija toe 
halahi: Ija na saragam on nada 
tarpabalihon angkon markite 
hite tangiang dohot marpoe- 
asa. 

30. Doengi kehe ma halahi 
sian i mamoloes loeat Galilca 
ma, oelang di boto halak 
ninna rohanija. 

31. Di baen di adjari ija 
anak siseannija, di dok ija ma 
toe halahi di pasahat do anak 
ni djolma di tangan ni halak, 
doengi boenoeon ni halahi ma 
ibana; doeng di boenoe moe- 
lak mangoloe ma ibana di ari 
patoloehon i. 

32. Tapi nada di antoesi 
halahi hata i, djana mabiar 

ma halahi manjapai ibana. 

33. Doengi ro ma ibana 
toe Kapernaum asa doeng 
bongkot ibana di bagas i di 
sapai ija ma halahi: aha do 
hobarmoe nangkin di dalan i? 

34. Djadi tarkohom ma 
halahi : di baen noemma mar- 
sipandohonon halahi di dalan 
i sanga ise halahi na goemo- 
dang. 

35. Doeng djoegoek ibana 
di pio ija ma na doea bolas 
i asa di dokkon ija ma toe 
halahi: moeda adong barang 
ise na ra pardjolo di rohanija 
i do parpoedi djana si pangoloi 
ni halahi soedena ibana. 

36. Doengi di boeat ma 
dakdanak sada di padjong 
djong di tonga tonga ni halahi, 
di haol ma asa di dokkon 
toe halahi: 

37. Barang ise na mandja- 
giet dakdanak songonon di 
bagasan goarkoe ido mandja- 
giet aoe, asa barang ise na 
mandjagiet aoe, indada aoe 
djagietonnija tapi ibana na 
marsoeroe aoe i do. 

38. Doengi di dokkon Si 
Djohannes mangaloesi ibana: 
ale goeroe! hami ida sada 
halak na pabali begoe di 
bagasan goarmoe na so ma- 
ngihoetkon hita; asa noemma 
hami rarang ibana di baen so 
mangihoetkon hita do ibana. 

39. Anggo di dok Djesus: 
oelang gorai ibana: di baen 



nada dong barang ise na mam- 
baen tanda na gogo di bagasan 
goarkoe manigor di hobar 
na djat sian aoe. 

40. Di baen barang ise na 
so alonta donganta do i. 

41. Barang ise na manga- 
lehen toe hamoe aek sapangi- 
noeman di bagasan goarkoe 
di baen Christus nampoena 
do hamoe, toetoe ningkoc 
nada mago oepanija sogot. 

42. Barang ise na paarsak 
roha ni na menek on na 
porsaja di aoe djadi doemeng- 
gan disija soegari ni ihot lo- 
soeng batoe di tolonannija 
asa ni amboengkon ibana toe 
laoet. 

43. Moeda di paarsak ta- 
nganmoe hamoe tampoel ma 
i: gonan di ho margasa ma- 
soek toe hangoloean oelang 
mardoea tangan manoeat toe 
naroko i toe api na so ra 
mintop. 

44. Disi so mate toengkolna, 
toe apina so haintopan. 

45. Moeda di paarsak patmi 
hamoe, tampoel ma i, gonan 
di ho martimpang masoek toe 
hangoloean oelang mardoea 
pat ni amboengkon toe api 
naroko, toe api na so hain- 
topan. 

46. Disi so mate toengkolna, 
toe apina so ra mintop. 

47. Moeda di paarsak mata- 
moe hamoe, soehiel ma i, 
gohan di ho sabariba mata 

ipasoek toe karadjaan ni De- 
bata oelang marcloea mata 
ni amboengkon toe api na 
roko i. 

48. Disi so mate toengkolna,, 
api na so haintopan. 

49. Di baen ganop be ni 
siraan dohot api, asa ganop 
haoel ni siraan dohot sira. 

50. Na denggan do sirai; 
tapi moeda ,so antjiem sira i 
dohot aha ma tarpatama ta- 
mahonsa hamoe? Sai marsira 
ma hamoe di dirimoe djana 
marsonang ma hamoe sama 
hamoe. 

PONGGOL 10. 

Doengi kehe ma ibana sian 
i laho toe loeat Djoedea 
toe ipar ni Djordan; asa roma 
halak moese toe ibana djadi 
di oelahi ija mangadjari halak 
songon na somal. 

2. Djadi di dapotkon halak 
farize ma ibana manjapai 
djana mangoedji ibana sanga 
na tola do di tadingkon halak 
lahi dadaboroenija. 

3 Tapi di dokkon ija ma 
mangaloesi halahi: aha di 
titahon Si Mozes di hamoe? 

4. Doengi di dok halahi: di 
loas Si Mozes do di soeratkon 
soerat sirang asa di tading- 
kon ma. 

5. Doengi di dokkon Djesus 
mangaloesi halahi: harani djo- 
gal ni rohamoe ma di soerat- 
kon ija tita sisongoni di hamoe ; 



6. Tapi sian moela ni ha- 
totompa na do di baen 
Debata halaklahi dohot da- 
daboroe. 

7. Di baen i di tadingkon 
halak amana dohot inana, 
antjo na rosoe ija dohot 
dadaboroenija. 

8. Djadi sasiboek do na 
doea i, nada be doea halahi, 
tapi sada siboek do. 

9. Antong na ni padomoe 
ni Debata nada djadi sirangon 
ni halak. 

10. Doeng di bagas di oelahi 
anak siseannija manjapai ibana 
taringot toesi. 

11. Asa di dok ija ma toe 
halahi : barang ise na tading- 
kon dadaboroenija asa mar- 
bagas dohot dadaboroe na 
asing, ibana markarosoean 
dohot dadaboroe i. 

12. Ija moeda di tadingkon 
dadaboroe halaklahinija asa 
marbagas dohot halak na asing 
ipe na markarosoean do. 

15. Doengi di boan halak 
dakdanak toe ibana antjo di 
djama ija halahi; tapi di 
sinsali anak siseani halak na 
marobansa. 

1 4. Tapi doeng di ida Djesus 
songoni moeroek ma ija asa 
di dokkon ija ma toe halahi : 
atena ma dakdanak i manda- 
potkon aoe, oelang antaki 
halahi, di baen di sisongoni 
do haradjaan ni Debata. 

15. Toetoe ningkoe: barang 

ise na so mandjagiet haradjaan 
ni Debata songon dakdanak 
nada masoek ibana toesi. 

16. Doengi di haol ija ma 
halahi djana di pajakkon ija 
ma tangannija di halahi, di 
pasoepasoe halahi. 

17. Doengi di na haroear 
ibana toe dalan i marlodjong 
ma sada halak, marsinggang 
di djolona manjapai ibana: 
ale goeroe na denggan roha! 
aha ma hoebaen antjo hoe 
tean hangoloean na so man- 
tak? 

18. Doengi di dokkon Djesus 
ma toe ibana: biasi di pang- 
goari ho aoe nadenggan roha? 
nada dong na denggan roha, 
hoem Debata, sangkiboeng 
i do. 

19. Di boto ho do tona i: 
oelang ko marj^arosoean; 
oelang ko mamoenoe ; oelang 
ko manangko ; oelang ko mar- 
boengkak mangalo dongan; 
oelang ko paotooto "halak; 
oloi amamoe dohot inamoe. 

20. Tapi di dok kon ija 
mangaloesi ibana; ale goeroe 
noemma hoe paoeli on sasoe- 
dena sipat dakdanak dope aoe. 

21. Doengi di panotnoti 
Djesus ma ibana, di holongi 
ibana asa di dok toe ibana 
sada dope na hoerang di ho, 
kehe ma ho gadies ma soede 
na adong di ho asa lehen ma 
toe na dangol i djadi adong 
ma artamoe di banoea gin- 



djang; doengi ro ma toeson, 
boeat hajoe na pasilang i asa 
ihoetkon aoe. 

22. Doengi mardandi ija 
harahi hata nangkinan i, kehe 
ija marsak ma rohana: di baen 
bahat do sinamotnija. 

23. - Doengi di ligi Djesus 
ma hoemalijang asa di dok ma 
toe anak siseannija: maolna 
ni halak na maradong masoek 
toe haradjaan ni 'Debata! 

24. Djadi homang ma roha 
ni anak siseannija oembege 
hatana. Tapi di dokkon Djesus 
moese mangaloesi halahi: ale 
dakdanak! na borat do toe 
halak na marpos ni roha di 
oegasanna masoek toe hara- 
djaan ni Debata. 

25. Oemmomo do di boloes 
oento roewang ni djait i oelang 
di bongkoti halak na gabe 
haradjaan ni Debata. 

26. Djadi moertolpoek ma 
roha ni halahi asa marsipan- 
dohonon ma : antong ise dehe 
na dapotan toea? 

27. Djadi di panotnoti Djesus 
ma halahi asa di dok: anggo 
di djolma i nada tarpatoepa, 
tapi di Debata do dl baen 
soede na tarpatoepa Debata do. 

28. Doengi di poengka Si 
Petrus ma mandok toe ibana: 
ligi da, noemma hami tading- 
kon soede na mangihoetkon ko. 

29. Doengi di aloesi Djesus 
ma : toe toe hoe dok toe hamoe 
nada dong barang ise na ma- 

nadingkon bagas, sanga ka- 
hanggi sanga iboto, sanga ama, 
sanga ina, sanga dadaboroe, 
sanga dakdanak, sanga haoe- 
ma hara ni aoe dohot djamita 
na denggan i. 

30. Na so dapotan saratoes 
lipat di hatihaon angka bagas, 
kahanggi dohot iboto, dohot 
ina, dohot dakdanak, do- 
hot haoema, dohot ajakajak 
doengi di hasijangan na ro 
moese hangoloean na so man- 
tak. 

31. Tapi bahat na pordjolo 
hian, na parpoedi do i moese, 
bope parpoedi hian na pordjolo 
moese. 

32. Doengi di dalan i ma 
halahi na manangkok toe 
hoeta Djeroesalem; di oeloe- 
hon Djesus ma halahi, longang 
ma djana mabiar ma halahi 
mangihoetkon ibana* Doengi 
mangoelahi ma ijamangarahon 
na doea bolas i di poengka 
ija ma paboahon di halahi 
bagi aha na padoempang ibana 
moese ; 

53. Ligi ma manangkok do 
hita toe Djeroesalem djadi di 
pasahatkon ma anak ni djolma 
i di tangan ni halak farize 
dohot siboto soerat, djadi 
oehoemon ni halahi ma ibana 
mate asa nf pasahatkon toe 
halak parbegoe ; 

34. Doengi intjahan, bope 
lontjingan dohot ni tidjoeran 
bope boenoeon ni halahi ma 



ibana, doengi moelak mango- 
loe ma ija di ari patoloehon. 

35. Doengi ro ma toe 
lamboengna Djakobus dohot 
Si Djohannes, anak ni Zebe- 
deus, ninna: ale Goeroe! ija 
hagiotnami antjo di baen ko 
toe hami sanga aha por ni 
rohanami. 

36. Doengi di dokkon ija 
ma toe halahi : antong aha do 
por ni rohamoenoe antjo hoe 
baen? 

37. Di dokkon halahi toe 
ibana: Lehen toe hami antjo 
djoegoek hami sada di sia- 
moenmoe, sada di siambirang 
moe di hasangapanmi. 

38. Tapi di dok Djesus toe 
halahi. Nada di boto hamoe 
pangidoanmoe. Tarinoem ha- 
moe de he panginoeman na 
hoeinoem asa tardidi hamoe 
de he dohot pandidion pari- 
dionkoe ? 

39. Asa di dok halahi toe 
ibana tolap kami do. Tapi di 
dokkon Djesus toe halahi : ija 
panginoeman na hoeinoem 
inoemonmoe antong, doengi 
pandidi paridionkoe ipe pan- 
didionmoe antong; 

40. Anggo na djoegoek toe 
siamoen dohot toe siambi- 
rangkoe nada lehenonkoe do 
i; tapi ni patoerehon toe 
nampoenasa. 

41. Doeng di bege na 
sampoeloe i do songoni djadi 
gojak ma roha ni halahi mida 

Djakobus dohot Si Djohanncs. 

42. Tapi doeng di pio Djesus 
halahi toe lamboengna dï dok 
ija ma toe halahi: di boto 
hamoc do barang ise radja 
ni halak ido mamogang i ha- 
lahi angka na mora mora na 
markoeasa do di halak. 

43. Tapi nada songoni di 
hamoe tapi barang ise sian 
hamoe na ra godang moese 
ido pangoloi moenoe. 

44. Asa barang ise sian 
hamoe na ra pordjolo moese 
i do naposo ni soedena hamoe. 

45. Di baen anak ni djolma 
i pe nada ro antjo di oloi 
halak ibana, tapi ija mangoloi 
dohot mangalehen hosanija 
djadi singkat toe bahat halak. 

4G. Doengi ro ma halahi 
di hoeta Djeriko; asa doeng 
roear ija sian Djeriko rap 
dohot anak siseannija dohot 
halak na sai bahat, djadi 
djoegoek ma Si Temeus, anak 
ni Bartimeus di topi dalan i, 
mapitoeng djana mangido ido. 

47. Doeng di bege ija Djesus 
sian Nazareth disi, di poengka 
ija mamiohon: o Djesus! anak 
ni Daoet! ibo ma rohamoe 
di aoe. 

48. Djadi bahat ma manin- 
sali ibana antjo siep ya, tapi 
moer gogo sorana mamio: 
ho anak ni Daoet, ibo ma 
rohamoenoe di aoe. 

49. Doengi djongdjong 
djongdjong ma Djesus, di 



dokkon ma piohon ibana, 
djadi di piohon halahi ma na 
mapitoengi ninna halahi toe 
ibana: pos ma rohamoe djong 
djong bo, di pio ija ho. 

50. Doengi di amboengkon 
ija ma badjoenija, djong djong 
asa kehe ija toe Djesus. 

51 . Doengi di dokkon Djesus 
mangaloesi ibana aha ma ha- 
giotmoe antjo hoebaen toe 
ho? Di dok na mapitoeng i 
toe ibana: Raboeni! goeroe, 
antjo marnida aoe nijan. 

52. Doengi di dokkon Djesus 
toe ibana: kehe ma haporsa- 
jaanmoe ido na pangoloe ho. 
Djadi manigor marnida ma 
ibana asa di ihoetkori ija ma 
Djesus di dalan i. 

PONGGOL 11. 

Djadi doeng di padonok ha- 
lahi Bjeroesalem, di Beth- 
fage dohot Bethania na di 
lamboeng dolok Djetoen di 
soeroehon ija ma doea anak 
siseannija, 

2. di dok toe halahi: Kehe 
hamoe toe pagaran di ton- 
tangan ni on, djadi manigor 
doeng masoek hamoe disi 
dapot hamoe ma halode djara 
djara na tartambat disi, nada 
djoengada di lomboeti halak 
do i, tanggali djana boan 
toeson. 

o. Doengi soegari adong 
halak na mandok toe hamoe : 
biasi di baen hamoe songoni? 

dok ma : hasaja do i di Toehan 
i ; djadi manigor tongosannija 
ma toeson. 

4. Djadi kehe ma halahi 
dapot ma djara djara i tar- 
tambat di balijan ni handang 
i di lamboeng pintoe i asa 
di harkari ma i. 

5. Djadi deba na djong djong 
disi mandokkon toe halahi: 
aha baenonmoe disi? biasi di 
tanggali hamoe djara djara i? 

6. Tapi di dokkon halahi 
ma songon pandok ni Djesus 
di halahi, djadi di loas ha- 
lahi ma. 

7. Doengi di oban halahi 
ma djara djara toe Djesus 
an, djadi di ampehon halahi 
abietna di gindjang ni i; doengi 
di djoegoeki ija ma halode i. 

8. Doengi bahat halak pa- 
hembang abietna di dalan i 
angkadebamanampoel hodong 
di parerak di dalan i. 

9. Doengi di pio piohon 
halak na mangoeloehon dohot 
na mangihoetkon : Hosianna! 
tarpasoe pasoe ibana na ro di 
bagasan goar ni Toehan! 

10. Tarpasoe pasoe ma 
haradjaan ni amanta Daoet 
na ro di bagasan goar ni 
Toehan ! Hosianna di banoea 
gindjang! 

1 1 . Doeng bolkas Djesus di 
Djeroesalem, bongkot ma ija 
di djoroi djadi doeng di ligi 
ija soede na hoemalijang, kehe 
ma ija toe hoeta Bethania 



rap dohot na doea bolas di 
na marajak potang ari. 

12. Torang ni ari i doeng 
kehe halahi sian Bethania 
male ma ija. 

13. Doengi di tatap ma 
hajoe ara na marboeloeng 
djadi kehe ma ija mangaligi 
betak dapotan bagi aha disi, 
doeng di padonok hoem boe- 
loeng boeloeng sadjo dapotan: 
di baen nada pedo masa ba- 
toena. 

14. Doengi di dok Djesus 
mandok ibana: ise soeada 
mangan be ba toemoe sipat 
on toe salolot lolotna ! di bege 
anak siseannija ma i. 

15. Djadi bolkas ma halahi 
toe Djeroesalem; doeng bong- 
kot Djesus di bagas djoroi 
djadi di poengka ija paisier 
halak na manggadies dohot 
na manoboesi di bagasan 
djoro i; di oenggalkon ija 
medja ni sitoekar hepeng do- 
hot djoegoehan ni panggadies 
darapati ; 

16. Nada di loas ija barang 
ise mamoloes bagas djoro i 
mar oban oegasan. 

17. Doengi mangadjari ma 
ija halahi: nada hetarsoerat: 
ija bagaskoe ni goar do bagas 
partangijangan toe soede 
bangso ni halak, tapi ma di. 
padjadihon hamoe do lijang 
ni panjamoen. 

18. Doeng di bege siboto 
soerat dohot sintoea ni ma- 

liem i di loeloei dalan antjo 
taboenoe ibana : di baen ma- 
biar ma halahi midasa ambaen 
ma tarompok roha ni soede 
halak oembege podanija. 

19. Doeng ma po tang ari, 
kehe ma ija toe balijan ni 
hoeta i, • 

20. Doengi mamoloes ma 
halahi torang ni ari manjogot 
di ida ma rahar hajoe ara i 
sipat oeratna toe gindjang. 

21 . Djadi tarsingot ma roha 
ni Petrus di dokkon ija ma 
toe ibana ale Goeroe ! ligi ma 
malos hajoe ara boeraanmoe. 

22. Doengi di dokkon Djesus 
mangaloesi ibana : Porsaja ma 
di Debata! 

25. Toetoe na hoedokkon 
toe hamoe barang ise hamoe 
na mandok toe dolok on: 
moentjal ko toe laoet, oelang 
alang rohanija tapi porsaja 
do basa toeloes na ni dok 
ija toeloes ma moeda di dok 
ibana bagi aha. 

24. Ima dalanna hoedok 
toe hamoe: sasoede na ni 
pangido hamoe di tangiang, 
anggo porsaja basa djagieton- 
moe do i, dapotan hamoe ma i. 

25. Andigan djorig djong 
hamoe martangiang sesa ma 
moeda adong di bagasan ro- 
hamoe bagi aha dompak ba- 
rang ise, antjo di sesa amamoe 
na di banoea gindjang sala- 
moenoe di hamoe. 

26. Tapi moeda nada di 



sesa hamoe nada sesaon ni 
amamoe na di banoea gin- 
djang salamoe. 

27. Doengi ro ma halahi 
moese toe Djeroesalem. Djadi 
doeng mardalan ibana di ba- 
gasan djoroi di topoti sintoea 
ni maliem angka siboto soerat 
angka na tobang tobang ma 
ibana. 

28. Asa di dok toe ibana: 
Koeasa ni ise di pangasahon 
ho? djana ise do na manga- 
lehen koeasaon toe ho mam- 
baen baenon songoni? 

29. Tapi di dokkon Djesus 
mangaloesi halahi: dohot ma 
aoe antong na manjapai hamoe 
hoem sahata, aloesi aoe antjo 
hoedok toe hamoe markite 
hite koeasa ni ise hoebaen 
on soedena: 

30. Ija pandidian ni Si Djo- 
hannes sian banoea gindjang 
sanga sian halak do i? aloesi 
ma aoe. 

51. Djadi martoeptoep ma 
halahi moeda tadokkon: sian 
banoea gindjang, djadi di dok- 
kon ija: antong biasi nada di 
haporsajai hamoe ibana? 

52. Tapi moeda hita dok- 
kon: sian djolma do i djadi 
halak ma habijaranta: di baen 
soede halak mamikier panoe- 
rirang toetoe do Si Djohannes. 

35. Doengi di dokkon halahi 
mangaloesi Djesus : nada hami 
oembotosa. Asa di dokkon 
Djesus mangaloesi halahi : aoe 

pe nada hoe dok di hamoe 
sanga markite hite koeasa 
ni ise hoebaen on soede. 

PONGGOL 12. 

Doengi di poengka ija mang- 
kobari dohot halahi mar- 
kite oempama: adong rnaha- 
lak na manjöean batang 
anggoer, di handangi ija ma 
hoemalijang, di halihon ija ma 
hampaan i djana di padjong- 
djongkon palas palas, doengi 
di seohon ma toe siparkaoema 
asa mardalanan ma ibana. 

2. Doeng ro hatiha djadi di 
soeroe ija ma sada naposonija 
toe siparkaoema antjo di dja- 
giet ija oeloe ni taon sian 
siparkaoema. 

3. Tapi di boeat halahi 
ibana di balbali asa di soeroe 
halahi ibana moelak boti. 

4. Doengi di soeroe ija ma 
sada naposo na asing, di oboki 
halahi ibana mamoegangi oe- 
loena asa di soeroe moeli ibana, 
na poran ma maloe maloe i. 

5. Doengi di soeroe ija 
moese ma halak na asing djadi 
di boenoe halahi; bahat na 
asing dope di soeroe djadi 
deba di lontjingi deba di 
boenoe halahi. 

6. Djadi adong dope sada 
anaknija, haholongan ni ro- 
hana, djadi parpoedi di soeroe 
ija ma ibana toe halahi, inda 
mabijar ma halahi mida anak- 
koe ningija. 



7. Tapi marsipandohonon 
ma parkaoema sama dongan- 
na: indi ma sipanean, mare 
hita boenoe ibana antjo di hita 
do siteanonnija. 

8. Djadi di tangkoep halahi 
ibana djana di boenoe di am- 
boengkon ma ibana toe balijan 
ni koboen anggoer i. 

9. Antong aha no ma baenon 
ni toean parkoboen anggoeri? 
Ro do ibana mangagohon 
siparkaoema i doengi lehenon- 
nija ma koboen i di halak na 
asing. 

10. Nada oendjoeng di basa 
hamo'e do soeraton: ijabatoe 
i na ni amboengkon ni toe- 
kang bagas i, laing i do man- 
djadi batoe parsoehisoehi. 

11. Binaen ni Toehan i do 
i asa hahomangan ma i di 
matanta. 

12. Doengi di loeloei halahi 
ma dalan manangkoep ibana, 
tapi mabijar ma halahi mida 
halak na bahat: di baen di 
antoesi halahi oempamanija 
tarhona ma halahi di lala; 
doengi di tadingkon halahi ma 
ibana asa kehe ma halahi. 

13. Doengi di soeroehon 
halahi ma toe ibana deba 
halak farize dohot deba na- 
poso ni Herodes antjo ta- 
djaring halahi ibana di hatana. 

14. Doengi ro ma halahi 
mandok toe ibana: ale Goeroe! 
hami oemboto halak na tigor 
roha do ho, nada maroeba 

halak dj ho; di baen nada 
mangaligi kahanggi do ho 
tapi ho do mangadjarkon da- 
lan ni Debata di bagasan 
habonaran: beha do tola de 
he mangalehen beo di caeser 
sanga nada? lehenonnami do 
sanga so lehenonnami. 

15. Anggo di boto ija do 
na ni paoelaoela ni halahi, 
di dok ma toe halahi: biasi 
di oedji hamoe aoe? boan toe 
aoe sada denar antjo hoeida! 

16. Djadi di oban halahi 
ma. Asa di dokkon ija ma toe 
halahi: Gambaran dohot soe- 
rat ni ise do indon? Di dok 
halahi toe ibana : Caeser nam- 
poenasa. 

1 7. Doengi di dokkon Djesus 
ma mangaloesi halahi : arirtong 
lehen toe Caeser i Caeser 
nampoena asa toe Debata 
Debata nampoena. Djadi ho- 
mang ma roha ni halahi mida 
ibana. 

18. Doengi ro ma halak 
saduce toe ibana anggo halahi 
mandokkon nada dong ha- 
ngongot ni hamatean sogot, di 
sapai halahi ma ibana ninna: 

19. Ale goeroe! noemma 
di soeratkon Si Mozes di hami : 
moeda mate kahanggi ni ba- 
rang ise asa tading madada- 
boroenija, anaknija soeada, 
djadi angkon di boeat angginai 
ma dadaboroe i antjo di toe- 
boehon ija pomparan toe na 
mate i. 



20. Antong adong ma pitoe 
halak na markaha maranggi 
djadi mamboeat boroe ma 
pordjolo i, doengi mate ija 
nada dong pomparanna. 

21 . Doengi di boeat padoe- 
ahon i ma ibana, mate ma asa 
dohot ma on na so marpom- 
paran; doengi patoloehon i 
laing songoni. 

22. Doengi di boeat na pitoe 
i ibana nada marpömparan; 
di poedi ni soedena dohot ma 
dadaboroe i mate. 

23. Antong di hangongot 
i moeda moelak mangoloe 
be halahi, dadaboroe ni ise 
no ma ibana? di baen pitoe 
do halahi na mamboeatsa. 

24. Doengi di dokkon Djesus 
mangaloesi halahi: inda liloe 
hamoe di baen so di boto 
hamoe do soerat i bope ha- 
gogoan ni Debata? 

25. Di baen moeda ngot 
halak moege sian na mate nada 
marbagas, bope so di pabagas- 
kon be halahi, tapi songon 
soeroe soeroean ni Debata do 
halahi na di banoea gindjang. 

26. Anggo taringot toe ha- 
oeboengan ni na mate i moese 
nada di basa hamoe di soerat 
ni Si Mozes sanga songondija 
di pangkoelingkon Debata 
ibana di tada tadaan : Aoe do 
Debata ni Si Abaraham, dohot 
Debata ni Si Izak dohot De- 
bata ni Si Djakop ningija. 

27. Nada Debata ni na mate 

tapi Debata ni na mangaloe 
do ibana. Antong na liloe 
sitoetoe do hamoe. 

28. Asa adong ma sada 
siboto soerat na oembege 
takkangan ni halahi doengi 
di boto ija basa denggan di 
aloesi ija halahi, ro ma ija 
manjapai ibana: tona dija ma 
na goemodang sian soede tona 
i? ningija. 

29. Asa di aloesi Djesus ma 
ibana : sian soede tona on ma 
na goemodang: Tangihon,ha- 
lak Israël! Toehan Debatanta 
sangkiboeng i do Debata. 

30. Doengi oelang so di 
haholongi hamoe Toehan De- 
batamoe dohot na sa rohamoe, 
dohot na sa hosamoe, dohot 
na sa tondimoe dohot na sa 
gogomoe. On ma tona na 
goemodang. 

31. Doengi padoeahon i na 
sobok toe on: Oelang so di 
haholongi hamoe donganmoe 
songon dirimoe. Nada dong 
tona na asing na goemodang 
oelang on. 

32. Doengi di dokkon si- 
boto soerat i ma toe ibana: 
Denggan do goeroe! toetoe 
na ni dokmi, hoem sang- 
kiboeng do Debata, nada dong 
na asing di baliek nija; 

33. Asa na mangholongi 
ibana dohot na sa roha, dohot 
na sa tondi, dohot na sa hosa, 
dohot na sa gogo, doengi na 
mangholongi dongan songon 



iba na doemenggan do i oelang 
soede haoel toetoengon dohot 
sambolan. 

34. Doengi di ida Djesus 
basa pistar ma aloesnija di 
dokkon ija ma toe ibana: nada 
sadija dao be.ho sian hara- 
djaan ni Debata. Doengi ise 
soeada na poeloek be manjapai 
ibana bagi aha. 

35. Doengi di dok Djesus 
mangaloesi taran mangadjari 
ija di bagas djoroi : songondija 
do di dok siboto soerat Chris- 
tus anak ni si Daoet? 

36. Di baen noemma di 
dokkon Si Daoet markite hite 
Tondi parbadija i: di dok 
Toehan i mandok Toehankoe: 
djoegoek di siamoenkon lopoes 
hoebaen moesoemoe sidegean 
ni patmoe. 

37. Antong di goari Si 
Daoet ibana Toehan songon- 
dija de he anaknija? Asa 
bahat ma sian halak na bahat 
na ra manangihon ibana. 

38. Asa di dokkon ija di 
podanija toe halahi: djaga 
hamoe ma siboto soerat na 
ra mardalan dalan na marba- 
djoe gindjang, - mandjagiet 
parsantabi di onan i; 

39. dohot di djoegoehan 
pordjolo di bagasan sinagoge 
dohot di djoegoehan na soe- 
mangap di hordja; 

40. Na mangankon bagas 
ni dadaboroe na mabaloe do 
halahi, doengi honok martang- 

iang ma halahi roepani. Djadi 
doemokdok ma oehoeman 
djagieton ni halahi. 

41. Doengi djoegoek ma 
Djesus tontangan ni poti he- 
peng mangaligi halak na man- 
daboehon hepeng toe bagasan 
poti i ; bahat na mora manda- 
boehon bahat toesi. 

42. Asa roma sada halak 
na dangol dadaboroe na ma- 
baloe di daboehon doea pities 
toesi, i ma sagodang. 

45. Doeng di pio Djesus 
anak siseannija di dok ma toe 
halahi: toetoe ningkoe oem- 
bahat do di daboehon dada- 
boroe na mabaloe na dangol 
i toe bagasan poti hepeng 
oelang soede halak na man- 
daboehon. 

44. Di baen soede halahi 
mandaboehon sian lobilobina, 
tapi ibana sian dangolna, 
soede na adong disija, di da- 
boehon do blandjanija soede. 

PONGGOL 13. 

Doeng haroear ibana sian 
bagas djoro i adong ma 
siseanna sada halak na mandok 
toe ibana : ligi Goeroe! djeges ni 
batoe, djeges ni bagas on soede ! 
2. Doengi di dokkon Djesus 
ma mangaloesi ibana: di ida 
hamoe do bagas nagodangon? 
Nada tinggal batoe, oempe 
sangkiboeng di gindjang ni 
donganna na so ni segohon 
moese. 



3. Asa doeng djoegoek ibana 
di dolok Djetoen tontangan ni 
bagas djoro i djadi di sapai 
Si Petrus, dohot Djakobus, 
dohot Si Djohannes, dohot Si 
Andreas hoem i do. 

4. Paboa di hami barang 
andigan na toeloes on ? doengi 
aha ma partinandana moeda 
giot maroedjoeng on soede 
moese ? 

5. Doengi di aloesi Djesus 
ma halahi di poengka ma 
mandok: djaga ma oelang di 
liloehon barang ise hamoe. 

6. Di baen bahat do * ro 
moese manjoloek goarkoe, 
ninna aoe do Christus, djadi 
bahat ma di liloehon. 

7. Andigan di bege hamoe 
barita ni porang dohot par- 
moesoean oelang tarsonggot 
rohamoe; angkon toeloes do 
i; tapi nada pedo i oedjoengna. 

8. Di baen marsialoan ma 
halak, bope haradjaan sartia 
haradjaan; asa masa ma lalo 
marloeat loeat, dohot haleon 
dohot na gaor. Ija soedena 
on moela ni parhantjietan. 

9. Tapi djaga ma dirimoe; 
di baen giot di pasahatkon 
halahi hamoe di paroehoeman 
dohot di sinagoge, hona tan- 
gan ma hamoe doengi djong 
djong hamoe dompak paroe- 
hoem dohot radja hara - ni 
aoe, mandjadi saksi toe ha- 
lahi. 

10. Angkon di baritahon 

djolo barita na denggan toe 
soede bangso ni halak. 

11. Anggo moeda di oban 
djana di pasahatkon halahi 
hamoe, oelang sak rohamoe 
hinan sanga aha ma dahonon- 
moe oelang i pasarihon; tapi 
i na tarlehen di hamoe di na 
sangombas i ima di dok; di 
baen nada hamoe na mang- 
kobari Tondi porba'dija i do. 

12. Asa di pasahat kahanggi 
ma kahanggina toe hamatean, 
dohot ama anaknai, maralo 
ma dakdanak natobang na 
mamoenoe halahi. 

13. Magigi ma halak soede 
mida hamoe hara ni goarkoe, 
tapi barang ise manaon lopoes 
toe oedjoengna i do dapotan 
toea. 

14. Moeda di ida hamoe 
hasesego na so oehoem na ni 
dok ni panoerirang Si Daniël, 
djong djong di na so djadi, 
(i na mamasahonsa di para- 
teatehon ma i) djadi halak 
na di Djoedea maporoes ma 
toe dolok. 

15. Barang ise na di taroep 
i oelang midjoer, oelang 
bongkot ija toe bagasnamang- 
alap bagi aha sian bagas i. 

16. Barang ise na di haoema 
oelang moeli ibana mangalap 
abietnija. 

17. Tapi na mardjaja ma 
na marbortian dohot pata- 
goekkon di ari i. 

18. Tapi pangido ma oelang 



toeloes hapoporoes moe di 
taon na ngali. 

19. Di baen ari hapipisat 
do ari i nada djoengada adong 
songoni sian moela ni hato- 
tompa na ni tompa ni Debata 
lopoes saonnarf, doengi nada 
dong be songonon moese. 

20. Soegari nada di oerahi 
ari i nada mangoloe siboek 
bagi aha; tapi harani ha- 
poeldietannija na . ni poeldie t 
ija ma di oerahi ija ari i. 

21. Doengi moeda adong 
moese barangise na mandok 
toe hamoe: ligi dison do 
Christus sanga disi do ibana, 
oelang porsaja hamoe. 

22. Di baen ro ma moese 
Christus parboéngkak do- 
hot panoerirang parboéngkak 
mambaen tanda dohot ha- 
homangan mangaliloehon ha- 
lak, dohot ma sipoeldiet i 
soegari tarbaensa. 

23. Anggo hamoe djaga ma 
hamoe ligi ma madoeng hoe 
paboa hinan di hamoe sa- 
soedena! 

24. Tapi di ari i doeng 
salpoe hapipisat i djadi tar- 
holom ma mata ni ari asa 
boelan i nada mangalehen be 
sinondangna. 

25. Djadi madaboe ma ang- 
ka bintang sian langiet i, 
doengi hoemoental ma hago- 
goan na di banoea gindjang. 

26. Djadi disima di ida halak 
anak ni djolma ro dibagasan 

omboen marhagogoan godang 
dohot hasangapan. 

27. Djadi disima di soeroe 
ija soeroe soeroeannija pala- 
goetkon sihapoeldietannai si- 
an desa na opat, sipat oedjoeng 
ni tano lopoes toe oedjoeng 
ni langiet. 

28. Doengi goeroehon ha- 
moe ma sian hajoe ara oem- 
pamaon : moeda maraek dang- 
kana, djana toemboer boe- 
loengna, djadi di boto hamoe 
madoeng donok taon na las. 

29. Laing songoni do ha- 
moe moeda di ida na ma- 
sa on soede taboto ma 
donok ma i di lamboeng 
pintoe i. 

50. Toetoe do na hoedok 
toe hamoe nada salpoe halak 
sabangso on paima na toeloes 
on soedena. 

31 . Salpoe pe langiet dohot 
tano, tapi anggo hatangki nada 
salpoe, barang andigan pe. 

32. Tapi sian arina dohot 
sadiharina nada di boto ba- 
rang ise, bope soeroe soeroean 
na di banoea gindjang, bope 
anak i haloes hoem ama i 
sadjo. 

33. Djaga ma, doengo djana 
martangiang hamoe: di baen 
so di boto hamoe do hatihana 
andigan. 

34. Songon djolma do i na 
mardalanan pa manadingkon 
bagasnija, di lehen koeasa 
di napbsona dohot kredjona 



ganop be, doengi di dok toe 
Si djaga pintoe mardjaga: 

35. Antong djaga ma hamoe 
(di baen nada di boto hamoe 
barang sadihari ro do nam- 
poena bagas i sanga potang, 
sanga tonga borngin sanga 
martahoeak manoek sanga 
manjogot i); 

36. Antjo oelang sangkoe- 
ran harorona asa tarpodom 
hamoe di dapot ija. 

37. I na hoedok toe hamoe 
ido dohononkoe toe sasoe- 
dena: doengo ma hamoe. 

PONGGOL 14. 

Doengi doea ari nari adong 
ma paska dohot roti na so 
ni asoman. Asa mangaloeloei 
bisoek ma sintoea ni maliem 
dohot siboto soerat manang- 
koep djana mamoenoe ibana. 

2. Tapi di dokkon halahi: 
oelang di pesta i, ampot gaor 
ma halak na bahat. 

3. Doeng di hoeta Bethania 
ibana djoegoek ija ma di lam- 
boeng medja di bagas ni Si 
Simon na poeroeon i djadi ro 
ma sada dadaboroe markatjo 
alabasten isianniminjak nardus 
na so marbaor dohot bagi aha, 
na godangan argana, doengi di 
segohon ija katjo i mangoe- 
sehon minjak di oeloena i. 

4. Adong deba moeroek 
ma rohani halahi na man- 
dokkon: biasi di pasajang 
minjakon ? 

5. Di baen targadies do 
nian lobi toloe ratoes oewang 
doengi ni lehen i toe na 
dangol; asa di moeroehi ha- 
lahi ma ibana. 

6. Tapi di dok kon Djesus 
ma: atena ma ibana,, biasi 
di arsahi hamoe ibana? baenon 
na denggan di baen ija di aoe. 

7. Na toktong do nadangol 
di lambpengmoe asa moeda 
ra hamoe tarbaen hamoe na- 
denggan toe halahi;anggoaoe 
nada laing tong dohot hamoe. 

8. Ina tolapsa i do di baen 
ija na mandjoloani do ibana 
maminjahi pamatangkoe toe 
hatatanomki. 

9. Toetoe na hoedok toe 
hamoe: barang didija tarba- 
ritahon djamita na dengganon 
di portibion disi ma di ho- 
barkon na ni baen ija djadi 
parningotan toesija. 

10. Doengi kehe ma Si 
Djudas Iskarioth, sada sian 
na doea bolasi, toe sintoea 
ni maliem, antjo di pasahat 
ija ibana toe halahi. 

11. Doengi di bege halahi 
djop ma rohani halahi, di 
parbaga baga halahi ma pities 
toe ibana; doengi di lóeloei 
ija ma dalan antjo tarpasahat 
ija ibana momo di halahi. 

12. Doengi di ari pordjolo 
ni roti na so ni asoman, di 
na manjamboli halak biribiri 
paska i, di dokkon anak sise- 
annija ma toe ibana: toedija 



ma giotmoe hami kehe patoe- 
rehon panganon paska? 

13. Doengi di soeroe ija 
ma doea anak siseannija, di 
dok ma toe halahi: kehe ha- 
moe ma toe hoeta djadi pa- 
doempang hamoe ma sada 
halak maroban aek sagarigiet, 
ima ihoetkon; 

14. Doengi barang toedija, 
ija masoek dok toe nampoena 
bagas i: di dok Goeroe i: 
didija do biliek panganan antjo 
hoepangan biribiri paska do- 
hot anak siseankoe? 

15. Djadi di patidahon ija 
ma toe hamoe sada biliek na 
godang na gindjang na ni 
paoeli na maroegasan ; disima 
di patoere di hita. 

16. Doengi kehe ma anak 
siseannija asa bolkas di hoeta 
djadi di dapot halahi ma 
songon na ni dok ija, asa di 
patoerehon paska i. 

1 7. Djadi doeng potang ma 
ari, ro ma ija dohot na doea 
bolas i. 

18. Doengi di nadjoegoeki 
halahi mangan di dok Djesus 
ma: toetoe hoe dokkon toe 
hamoe; sada sian hamoe na 
mangan rap dohot aoe i na 
mandjedjehon aoe. 

19. Djadi manoengka mar- 
sak ma roha ni halahi, djadi 
sada sada mandok toe ibana: 
aoe do i ninna sada, aoe do 
i ninna sada nari. 

20. Tapi di dokkon ija ma 

mangaloesi halahi: sada sian 
hamoe na doea bolas na 
manjornopkon dohot aoe di 
sambong i. 

21. Kehe do nian anak ni 
djolma i songon na tarsoerat 
taringot toe ibana tapi mar- 
djaja do halak na mandjehe- 
hon anak ni djolma i. Doe- 
menggan toesija soegari nad^ 
djoengada Joeboe ibana. 

22. Djadi taran mangan 
halahi di boeat Djesus ma 
roti doeng di pasoepasoe ija, 
di ponggoli asa di lehen ija 
ma di halahi ninna ma : boeat 
ma asa pangan hamoe ma, i 
ma pamatangkoe. 

25. Doengi di boeat ma 
panginoeman i di dok maoeli 
ate asa di lehen di halahi; 
djadi soede halahi manginoem 
sian i. 

24. Asa di dokkon ija ma 
toe halahi: ima moedarkoe 
parpadanan na imbaroe i na 
oese hoemongkop bahat halak. 

25. Toetoe hoe dokkon toe 
hamoe nada hoe inoem be sian 
batoe ni batang anggoeri; 
lopoes di ari i moeda hoe- 
inoemkon na imbaroe i di 
bagasan haradjaan ni Debata. 

26. Doeng marende halahi 
ende poedji poedjian i kehe 
ma halahi toe dolok Djetoen i. 

27. Asa di dokkon Djesus 
ma toe halahi: na targasiep 
do rohamoe soede di na 
sabornginon di aoe; di baen 



noemma tarsoerat: hoe boe- 
noe do parmahan i djadi 
marsarak ma biri biri. 

28. Tapi doeng moelak 
mangoloe aoe hoeoeloehon 
hamoe toe Galilea. 

29. Doengi di dokkon Si 
Petrus ma toe ibana: Haroe 
targasiep roha ni dongan soede 
anggo aoe nada dong. 

30. Doengi di dokkon Djesus 
ma toe ibana: toetoe do na 
hoe dok toe ho: di na sa- 
bornginon taran so martahoe- 
ak manoek dope doea noli 
ma pola toloe noli di porso 
ho aoe. 

31. Tapi moerbahat ma 
hatana. Bo mate aoe rap do- 
hot ko nada porsoonkoe ho 
barang andigan pe! Laing 
songoni ma hobar ni halahi 
soede. 

32. Doengi ro ma halahi 
di sada koboen na margoar 
Gethsemane, asa di dokkon ija 
ma toe anak siseannija: djoe- 
goek ma hamoe dison sahonok 
martangiang aoe. 

33. Doengi di oban ija ma 
Si Petrus dohot Djakobus 
dohot Si Djohannes, djadi 
tarompok ma rohanija djana 
mabijar ma. 

34. Doengi di dok ma toe ha- 
lahi tarsongon na mate do aoe 
di baen marsak soen ma ro- 
hangkoe, tinggal dison ma ha- 
moe djana doengo ma hamoe. 

35. Doengi kehe ma ibana 

toe djolo saotiek, di potoeng- 
kap ma ija toe tano marta- 
ngiang antjo soegari tarbaen 
di pasalpoehon nian sangom- 
basi sian ibana. 

36. Djadi di dok ma: Abba 
Amang ! sasoedena tarpatoepa 
ho do, pasalpoehon djolo pa- 
nginoemanon sian aoe tapi 
nada margoeroe lomo ni ro- 
hangkoe goeroe lomo ni ro- 
hamoe do. 

37. Doengi ro ma ibana 
dapot ija ma halahi modom 
asa di dok toe Si Petrus: 
o Simon na modom do ho? 
Nada tarbaen ko doengo sa- 
djom? 

38. Doengo djana marta- 
ngiang ma antjo oelang ma- 
soek hamoe di pandoegaan i; 
na ringgas do tondi tapi nada 
margogo siboek. 

39. Doengi kehe ma ibana 
moese martangiang laing hata 
nangkinani ma di dok. 

40. Di na moelak ibana 
dapot ija ma halahi modom 
moese; di baen ma dokdok 
mata ni halahi: asa nada di 
boto halahi sanga aha ni 
aloeskon toe ibana. 

41. Doengi ro ma ibana 
patoloenolihon doengi di dok 
toe halahi : modom dope ha- 
moe saotiek nari dohot ma- 
radijan toek ma i, noemma 
ro hatiha, ligima di pasahat 
do anak ni djolma i toe tangan 
ni pardosa. 



42. Djongdjong ma hamoe 
kehe ma hita, ligima noemma 
donok na mandjehehon aoe. 

43. Doengi manigor taran 
na mangkobari dope ija, ro 
ma Si Djudas sada halak 
sian na doea bolasi rap dohot 
bahat halak na marpodang 
dohot maroemban oemban 
sian sintoea ni maliem, dohot 
siboto soerat dohot na tobang 
tobang. 

44. Noemma di lehen na 
mandjehehon i partinandana 
toe halahi, ninna: na hoe- 
oemma i ma ibana, tangkoep 
ma asa boan ma ibana antong. 

45. Djadi doeng ro ibana 
manigor di dapotkon ija ma 
ibana ninna Rabbi, Rabbi asa 
di oemma ma ibana. 

46. Doengi di paro halahi 
ma tanganna toe ibana, di 
tangkoep ma ibana. 

47. Adong ma sada sian 
halak na djongdjong disi di 
sintakkon ija ma podangnija, 
di tampoel ma naposo ni 
sintoea ni maliem di gotapkon 
ma pinggolna i. 

48. Doengi di dokkon Djesus 
ma mangaloesi halahi: tar- 
songon dompak panjamoen do 
hamoe ro na marpodang na 
maroemban oemban manang- 
koep aoe. 

49. Ganoep ari aoe rap 
dohot hamoe di bagas djoro 
mangadjari; asa nada manang- 
koep hamoe aoe tapi toeloes 

ma na ni dok ni sderat i. 

50. Doengi maporoesma ha- 
lahi soede manadingkon ibana. 

51. Asa adong ma sada doli 
doli na mangihoetkon ibana, 
hoem dagangan sakarambar 
di alietkon ija di pamatang- 
nija, doengi di tangkoep doli 
doli ma ibana. 

52. Doengi di tadingkon ija 
ma dagangan i maporoes sian 
halahi marsae mara. 

53. Doengi di oban halahi 
ma Djesus toe sintoea ni 
maliem i; djadi marlagoet 
toesi ma angka na tobang 
tobang dohot siboto soerat i. 

54. Asa di ihoetkön Si 
Petrus ma ibana sian na dao, 
toe emper ni bagas ni sintoea 
ni maliem, djadi djoegoek ma 
ija rap dohot naposo marsi- 
soedoe. 

55. Doengi di loeloei maliem 
maliem i dohot sanhedrin saksi 
mangalo Djesus antjo tarboe- 
noe ibana tai nada dapotan. 

56. Di baen bahat saksi 
gaboes mangalo ibana tapi 
nada sahata do halahi. 

57. Deba djongdjong ma- 
ngalo ibana, di saksihon na 
so toetoe ninna: 

58. Songonon ma hami 
bege dohononnija: hoe rom- 
pakkon ma bagas djoroon na 
ni baen ni tangan asa hoepa- 
djong djongkon sada na asing 
di bagasan toloe ari na so ni 

\baen ni tangan. 



59. Botima nada mardomoe 
hata saksi i. 

60. Doengi djongdjong ma 
sintoea ni maliem di tonga- 
tonga manjapai Djesus ninna 
ma: nada aloesanmoe hata 
ni saksi dompak ho? 

61. Tapi tarhohom ija nada 
di aloesi ija bagi aha. Doengi 
di sapai sintoea ni maliem 
moese ma ibana ninna: beha 
do Christus do ho, anak ni 
pinasoe pasoe? 

62. Doengi di dokkon Djesus 
ma aoe do i. Idaonmoenoe 
ma moese anak ni djolma i 
na djoegoek di siamoen ni 
na goemogo i djana ro dohot 
omboen ni langiet i. 

63. Doengi di sibakkon 
sintoea ni maliem i ma ba- 
djoena ninna; aha hasaja 
dope saksi di hita? 

64. Noemma di bege hamoe 
intjaknija : songondija ma pi- 
kieranmoe?, Djadi di oehoemi 
halahi soede ibana maroetang 
hosa ija. 

65. Doengi di poengka deba 
manidjoeri ibana, di goepgoe- 
pan di dapporkon doengi di 
dokkon halahi toe ibana: 
soerirangi. Doengi di pastapi 
na poso i ma ibana. 

66. Doeng r o Si Petrus di 
toroe, di emperi ro ma sada 
boedjing boedjing pangoloi ni 
sintoea ni maliem i. 

67. Doeng di ida ija Si 
Petrus marsisoedoe di ligi ija 

ibana djana 'di dok: dohot 
do ho nadjolo dongan ni 
Djesus halak Nazareth. 

68. Tapi di porso ija do 
ninna, nada hoetanda, nada 
hoeboto na ni dokmi. Doengi 
kehe ma ibana di alaman i 
asa martahoeak ma manoek i. 

69. Doengi di ida boedjing 
boedjing pangoloi ibana moese 
asa di dokkon ija ma toe halak 
na djong djong disi: bajoon 
ma sada sian halahan. 

70. Tapi di porso ija moese. 
Djadi santongkin nari adong 
ma moese na djong djong disi 
na mandokkon toe Si Petrus : 
toetoe do ho ma dongan ni 
halahan: di baen dohot do 
ho halak- Galilea, na sobok 
do pangkoelingmoe. 

71. Doengi di poengka 
mamoerai djana manolon ma 
ibana: nada hoetanda bajoon 
na ni dokmoe. 

72. Doengi martahoeak ma 
manoek padoea nolihon; doe- 
ngi di ingot ma Si Petrus hata 
na ni dok ni Djesus toesija: 
djoemolo asa martahoeak ma- 
noek doea noli djabat toloe noli 
porsoonmoenoe. aoe. Djadi ke- 
he ma ibana sian i toematangies. 

PONGGOL 15. 

Di na manjogot i manigor 
martoeptoep ma angka sin- 
toea ni maliem dohot na tobang 
tobang dohot siboto soerat 
dohot soede halak sanhedrin 



djadi di ihoti halahi Djesus 
maroban ibana pasahatkon 
ibana toe Si Latoes. 

2. DQengi di sapai Si Latoes 
ma ibana: atehe radja niDja- 
hoedi do ho? Asa di dokkon 
ija ma mangaloesi ibana: 
noemma di dokkon ho. 

3. Doengi bahat ma toehas- 
onkon ni sintoea ni maliem 
toe ibana; tapi nada dialoesi 
ija bagi aha. 

4. Doengi di sapai Si Latoes 
moese ma ibana: nada manga- 
loesi ho? di ida ho sai bahat 
toehasonkon ni halahi toe ho! 

5. Djadi nada mangaloesi be 
Djesus djadi homang ma roha ' 
ni Si Latoes. 

6. Doengi di ari pesta di 
paloea ija sada halak na tar- 
koeroeng barang ise por ni 
roha ni halahi. 

7. Adong ma sada halak na 
margoar Si Barabbas na tar- 
koeroeng Tap dohot halak na 
manggaori, ibana na mamoe- 
noe djolma do di na gaor i. 

8. Doengi mamio mio ma 
halak mangidohon antjo di 
baen ija songon na somal 
binaen toe halahi. 

9. Doengi di dokkon Si La- 
toes ma mangaloesi halahi: 
dija gijotmoe hoe paloea di 
hamoe radja ni Djahoedi? 

10. Di baen ma di botoija 
madoeng di pasahatkon sin- 
toea ni maliem i ibana harani 
gigi ni rohana. 

11 . Tapi di noeng noengi 
sintoea ni maliem ma halak 
na bahat i sapala di paloea 
Si Barabbas di hami. 

12. Doengi di dokkon Si 
Latoes ma moese mangaloesi 
halahi: antong dija do giotmoe 
baenonkoe toe na ni dokmoe 
radja ni Djahoedi? 

• 1 3. Doengi mandjooehon ma 
halahi parsilangkon ma ibana. 

14. Doengi di dokkon Si 
Latoes ma mandokkon halahi : 
sala aha do binaennija? Djadi 
moer di pio pio halahi ma: 
parsilangkon ibana! 

15. Anggo Si Latoes giot 
dapot ija ma roha ni halak 
na bahat i ma di paloea Si 
Barabbas asa doeng di Ion 
tjingi ija Djesus di pasahat 
ija ma ibana di halahi antjo 
di silangkon ibana. 

16. Doengi di togoehon 
parangan i ma ibana di ba- 
gasan paroehoeman i, di pio 
halahi dongan soedena mar- 
lagoet toesi. 

17. Doengi di soloekkon 
halahi ma toe pamatangnija 
bötdjoe saholat doengi di 
dandani ma doeri mambaen 
toekoe di oeloena. 

18. Doengi mamoengkama 
halahi marsantabi disija: san- 
tabi di ho radja ni Djahoedi! 
ninna. 

19. Di lipati oeloena dohot 
tolong di tidjoeri ibana dja- 
na di lompiet ma totna 



di somba halahi ma ibana. 

20. Doeng di pargondjahi 
halahi ibana di tanggali ma 
badjoe saholat asa di so- 
loekkon halahi ma abietnija 
hinan, doengi di togoehon 
halahi ma ibana antjo ni 
parsilangkon ibana. 

21. Doengi di paksa halahi 
ma sada halak na mamoloes 
disi, Si Simon. sian Kirene 
na ro sian haoema i, ama ni 
Aleksander dohot Si Rufus 
antjo ibana maroban silangnai. 

22. Doengi di oban halahi 
ma ibana toe inganan Golgo- 
tha, artin^ partangkoerakan. 

23. Doengi di lehen halahi 
toe ibana anggoer dohot mir 
inoemannija; tapi nada di 
boeat ija i. 

24. Doeng di silangkon 
halahi ibana di bagi ma 
abietnija, di dadoehon ma 
sanga ise halahi na taroeli, 

25. Di ombas patoloehon i 
di parsilangkon halahi ma 
ibana. 

26. Na tarsoerat do di 
gindjang nija soerat toehas- 
onkon di ibana: radja ni 
Djahoedi. 

27. Doengi di parsilangkon 
halahi rap dohot ibana doea 
panjamoen sada di siamoen, 
sada di sembirangnija. 

28. Doengi toeloes ma na 
ni dokni soerat i, di doskon 
do ibana dohot halak na so 
maroehoem. 

29. Doengi di intjahi na 
mamoloesi ibana, mangoepier 
oepier, djana mandokkon : ho 
pe antong siparoempak bagas 
djoro dohot na padjongdjong- 
konsa di bagasan toloe ari, 

30. Tolongi ma dirimoe asa 
midjoer ma ho sian hajoe 
pasilang. 

31 . Laing songoni di intjahi 
sintoea ni maliem dohot si- 
boto soerat i na marsipando- 
honon : halak na asing ma di 
pangoloe ija na pangoloe di- 
rina nada tolapsa. 

32. Antong midjoer ma 
Christus, radja ni Israël sian 
hajoe na pasilang antjo hami 
ida djana haporsajasa. Ija 
halak na rap dohot ibana di 
pasilangkon, halahi pe mangin- 
tjahi ibana. 

33. Doengi di djom paonom- 
kon djadi golap ma tanoon 
soede lopoes di djom pasembi- 
lankon. 

34. Doengi di djom pasem- 
bilankon di pio Djesus ma 
dohot soeara na godang: Eloï, 
Eloï, lamma sabachtani? ar- 
tina: Debatangkoe, Debatang- 
koe ! biasi di tadingkon ko aoe ? 

35. Djadi deba halak na 
djongdjong disi doeng na 
oembegesa djadi di dok: 
ligima mamio Si Elias ma 
ibana. 

36. Doengi marlodjong ma 
sada halak mamoetongi loe- 
moet dohot na matjom i di 



baen ija moese toe oedjong 
ni tolong painoemkon ibana 
djana mandokkon: atenema 
djolo hita ligi sanga ro do Si 
Elias na mamboeatsa. 

37. Doengi mangkoeling ma 
Djesus dohot soeara na godang 
manostosi hosanija. 

38. Doengi masibak ma 
abiet pangolatan di bagasan 
bagas djoro i mamola doea 
sipat gindjang toe toroe. 

39. Doeng di ida pangara- 
djai saratoes na djongdjong 
tontangannija pandjooenai na 
songoni paloea tondi na ningi- 
ja: toetoe anak ni Debata 
halahon ! 

40. Doengi adong ma dada- 
boroe na manatap sian na dao, 
adong disi Si Maria Magdalena 
dohot Si Maria, ina ni Djako- 
bus na menek, dohot ina ni 
Djoses rangkon ina ni Salome; 

41. Ipe na mangihoetkon 
dohot na mangoloi ibana ta- 
ran di Galilea dope ibana; 
di baliek ni i adong dope na 
manangkok rap dohot ibana 
toe Djeroesalem. 

42. Doeng potang ari i ma 
ari si pantoerean sanga pan- 
tjolang ni ari sabat i; 

' 43. Djadi ro ma sada dongan 
ni paroehoem Si Djosep sian 
Arimathea, na paima imaha- 
radjaan ni Debata ibana, asa di 
papoeloek ija ma dirina kehe 
toe Si Latoes mangidohon 
bangke ni Djesus f 

44. Djadi homang ma roha 
ni Si Latoes oembege madoeng 
mate ija; doengi di pio ija ma 
pangaradjai saratoes manjapai 
ibana sanga ma honok ija mate. 

45. Doeng tangkas di boto 
ija sian pangaradjai saratoes 
i djadi di lehen ija ma pa- 
matang i di Si Djosep. 

46. Doengi di toboesi ija 
ma dagangan na aloes, di 
paidjoer ija ma ibana, di 
baloeti di dagangan i, doengi 
di tanom ma ibana di lijang 
ni batoe, doengi di goelang 
ija ma batoe toe pin toe ni 
tanoman i. 

47. Doengi di tatap Si Maria 
Magdalena dohot Maria Nai 
Djoses do barang toedij a di 
pajakkon ibana.- 

PONGGOL 16. 

Doeng sal poe ari sabat djadi 
ma di toboesi Si Maria 
Magdalena dohot Si Maria ina 
ni Djakobus dohot Si Salome 
ragam bage panghoeskoes 
antjo kehe halahi maminjahi 
ibana. 

2. Doengi manjogot i di ari 
pordjolo ni sabat i di na 
bintjar mata ni ari ro ma 
halahi di tanomani; 

3/Asa marsipandohonon ma 
halahi :ise manggoelang batoe 
i di hita sian pintoe ni ta- 
noman i? 

4. Doengi di na mangaligi 
halahi di ida ma noemma di 



goelang batoe i di baen na 
godang sitoetoe do. 

5. Doeng bongkot halahi di 
tanoman i di ida ma sada 
doli doli na djoegoek di sia- 
moenan marabiet abiet na 
gindjang na bontar, djadi ta- 
rompok ma roha ni halahi. 

6. Tapi di dokkon ija ma 
toe halahi: oelang tarompok 
rohamoe ; di loeloei hamoe do 
Djesus sian Nazareth na ni 
parsilangkon nahinan; ma- 
ngot ija, nada dison ibana; 
ligi ma inganan hapajahan 
nai. 

7. Tapi kehe ma hamoe 
paboa toe anak siseannija 
dohot toe Si Petrus na ma 
ngoeloehon ibana hamoe toe 
Galilea; disi ma idaonmoenoe 
ibana songon na ni dok ija 
di hamoe. 

8. Doengi hapogan ma ha- 
lahi maporoes sian tanoman i, 
hoemitier djana tarompok ma 
roha ni halahi; nada di paboa 
halahi bagi aha toe barang ise 
di baen bijar ni halahi. 

9. Doengi manjogot sitoetoe 
di ari pordjolo ni sabat i doeng 
moelak mangoloe Djesus di 
pataridahon do ibana djoe- 
molo toe Si Maria Magdalena 
sian ibana di pabalihon ija 
pitoe begoe, nadjolo. 

10. Djadi kehe ma on paboa- 
hon toe dongan na rap dohot 
ibana nadjolo sai mar sak dope 
rohana dohot toematangies. 

11. Doeng di bege halahi 
mangoloe ibana bope di ida 
halahi ibana nada di hapor- 
sajai halahi. 

12. Moese di ida, doea halak 
ni halahi ibana marroepa na 
asing, taran mardalan halahi 
di padang padang i. 

13. Halakon pe na kehe 
paboahonsa di dongan tapi i 
pe nada di haporsaja i halahi. 

14. Doengi di pataridahon 
ma moese di halak na sabo 
lasi taran djoegoek halahi 
djadi di solsoli ija ma ganggoe 
ni roha bope djogal ni roha 
ni halahi di baen so di ha- 
porsajai halahi dongan na 
midasa doeng moelak ma- 
ngoloe ibana. 

15. Doengi di dokkon ija ma 
toe halahi: kehe ma hamoe di 
hasijangon soede, baritahon 
ma djamita na denggan toe 
soede na ni tompa, 

16. Barang ise na porsaja 



dohot ni pandidi i ma dapotan 
hangoloean; tapi na so porsaja 
i hona oehoem moese. 

17. Doengi mangihoet toe 
na porsaja i ma tanda on; di 
pabalihon halahi ma begoe 
markite hite goarkoe; na 
mangkobari ma halahi dohot 
dila na imbaroe; 

18. Djompoeton oelak do 
halahi; haroe inoemon hala- 
lango nada mahoea toe ha- 
lahi, di ampehon tanganna di 
na marnjae i gabe maloem 
ma halahi di lala. 

. 19. Anggo Toehan i doeng 
mangkobari ija dohot halahi, 
djadi tarboeat; ibana toe ba- 
noea gindjang asa di padjoe- 
goek di siamoen ni Debata. 
20. Doengi kehe ma halahi 
martljamita di loeat soede 
djadi dohot ma Toehan i na 
mambaen patontoehon hata 
ni halahi dohot tanda ihoe- 
tan na i. 

